text:
Polelo 72: Modimo o Thusa Kgosi Hesekia
A O ITSE gore ke ka ntlha yang fa monna yono a rapela Jehofa? Ke ka ntlha yang fa a beile makwalo ano fa pele ga sebeso sa ga Jehofa? Monna yono ke Hesekia. Ke kgosi ya bogosi jwa borwa jwa ditso tse pedi tsa Iseraele. Mme o mo mathateng a magolo. Ka ntlha yang?
Ka gonne masole a Baasiria a setse a fedisitse bogosi jwa kwa bokone jwa ditso tse 10. Jehofa o ne a letla seno gore se direge ka gonne batho bao ba ne ba le boikepo thata. Jaanong masole a Baasiria a tlile go tlhasela bogosi jwa ditso tse pedi.
Kgosi ya Asiria e sa tswa go romelela Kgosi Hesekia makwalo. Ke one makwalo a Hesekia a a beileng fa pele ga Modimo. Makwalo ano a sotla Jehofa, e bile a bolelela Hesekia gore a ineele. Ke ka lebaka leo Hesekia a rapelang jaana: ‘Ao tlhe Jehofa, re boloke mo kgosing ya Asiria. Mme ditšhaba tsotlhe di tla itse gore ke wena Modimo o le nosi.’ A Jehofa o tla reetsa Hesekia?
Hesekia ke kgosi e e siameng. Ga a tshwane le dikgosi tse di bosula tsa bogosi jwa Iseraele jwa ditso tse 10, kgotsa le rraagwe yo o bosula e bong Kgosi Ahase. Hesekia o ntse a leka ka natla go ikobela melao yotlhe ya ga Jehofa. Ka jalo fa Hesekia a fetsa go rapela, moporofeti Isaia o mo romelela molaetsa ono o o tswang kwa go Jehofa: ‘Kgosi ya Asiria ga e kitla e tla mo Jerusalema. Ga go na le fa e le ope wa masole a gagwe yo o tla atamelang gaufi le yone. Ga ba kitla ba hulela le fa e le motswi o le mongwe mo motseng.’
Leba setshwantsho se se mo tsebeng eno. A o itse gore masole ano otlhe a a suleng ke afe? Ke a Baasiria. Jehofa o ne a romela moengele wa gagwe mme mo bosigong bo le bongwe fela moengele a bolaya masole a Baasiria a le 185 000. Ka jalo, kgosi ya Asiria e a ineela mme e boela gae.
Bogosi jwa ditso tse pedi ga bo tlhaselwe, mme batho ba nna le kagiso ka lobakanyana. Fa Hesekia a sena go swa, morwawe e bong Manase o nna kgosi. Manase le morwawe e bong Amone yo o neng a nna kgosi morago ga gagwe, boobabedi ke dikgosi tse di bosula thata. Ka jalo, lefatshe le tlala gape ka bokebekwa le thubakanyo. Fa Kgosi Amone a sena go bolawa ke batlhanka ba gagwe, morwawe e bong Josia o dirwa kgosi ya bogosi jwa ditso tse pedi.
2 Dikgosi 18:1-36; 19:1-37; 21:1-25.
Dipotso
- Monna yono yo o mo setshwantshong ke mang, mme ke eng fa a le mo mathateng a magolo jaana?
- Makwalo a Hesekia a a beileng fa pele ga Modimo ke a eng, mme Hesekia o rapelela eng?
- Hesekia ke kgosi e e ntseng jang, mme Jehofa o mo romelela molaetsa ofe ka moporofeti Isaia?
- Moengele wa ga Jehofa o dira eng ka Baasiria, jaaka go bontshitswe mo setshwantshong seno?
- Le mororo bogosi jwa ditso tse pedi bo ne jwa fetsa nakonyana bo le mo kagisong, go diregang fa Hesekia a sena go swa?
Dipotso tse di oketsegileng
- Bala 2 Dikgosi 18:1-36.
Mmueledi wa Baasiria e bong Rabeshake o ne a leka jang go koafatsa tumelo ya Baiseraele? (2 Dikg. 18:19, 21; Ekes. 5:2; Pes. 64:3)
Basupi ba ga Jehofa ba dirisa jang sekai sa ga Hesekia fa ba dirisana le baganetsi ba bone? (2 Dikg.18:36; Pes. 39:1; Dia. 26:4; 2 Tim. 2:24)
- Bala 2 Dikgosi 19:1-37.
Gompieno, batho ba ga Jehofa ba etsa jang Hesekia mo dinakong tsa matshwenyego? (2 Dikg. 19:1, 2; Dia. 3:5, 6; Baheb. 10:24, 25; Jak. 5:14, 15)
Senakeribe o ne a fenngwa ka ditsela dife tse tharo, mme o tshwantshetsa mang mo boporofeting? (2 Dikg. 19:32, 35, 37; Tshen. 20:2, 3)
- Bala 2 Dikgosi 21:1-6,16.
Ke eng fa go ka bolelwa gore Manase e ne e le kgosi e e bosula go di gaisa tsotlhe e e kileng ya busa mo Jerusalema? (2 Ditir. 33:4-6, 9)


c: text/html

text: Gong Master an African_Dreamer, man with roaring voice,man with many accolates.ke rata pina tsa GongMaster jaaka a re shushumetsa gore re rate setso sa rona.if I may ask can we stream live on internet to Duma Fm?.GongMaster tswelela ka kopelo mme lenna ke gamaregile ha ke utlwa kgang ya ga Morwa Leero e diragetseng,mme retla mmaya mo dithapelong mo Morokweng[southAfrica] gore a siamelwe atle gotswelela ka kopelo.Ke ratile pina ya ranngapane gammogo le di teramose[beats]tsa teng.Roarrrrrrrrrrrrrrrrrrrrrrrrrrr ke modumo wa tau jaaka re otseba mo dikopelong.

robotstxt: allowed

filter: keep


text: Tswakipedia - A Re Gopole LyricsChorus:"A re gopole those who risk daily, nkebe re sa robale boroko like a baby,A re gopole masika, ditsala, batswakgakala, batla go invester zaka,A re gopole barutabana, kana nkabe resa kgone le go bala,A re gopole di nurse, di fan, di taxi men, baruti ba dikereke,Verse 1:Shout out to moreetsi, le wena mokgweetsi, Moyei, moreri, go getter motsei,Kare molwetsi, wena tlhe ke go rapeletse, o se nne pelo-pedi le fa le go gateletse,Shout out to ntwana tsa kasi, tsa go fetlhelwa tlhathi, if you gone zanthi then hardy,Shout out to basadi, lebala dinyatsi, kare bari tsena di tletse ka lefatshe,Re gopole badisa, ba go hapana le phika, ba go tsamaya le tsela, ba batla hela go tshela,Mabele ba sila, wena o complainer ka pizza, noka ba tshela, not a puddle kare river,Shout out to skwata, o tshwere Botswana, shout out to Mokgatla for sa latlheng Setswana.Shout out to Rara, for letsatsi lengwe le lengwe, I know wa nthata o tlo n'gaya sengwe le sengwe!Chorus:A re gopole those who risk daily, nkebe re sa robale boroko like a baby,A re gopole masika, ditsala, batswakgakala, batla go invester zaka,A re gopole barutabana, kana nkabo resa kgone le go bala,A re gopole di nurse, di fan, di taxi men, baruti ba dikereke,Verse 2:Rraetsho o o ko legodimong, hatshe le bokete bana tlhe ba bonwa ko dinong,No food ke mathata ha gona le ditiro, nka e bona nka e tsaya le tiro ya ko tshilong,Sometimes kea nagana, tota why go le so, hustle ya strata nkabo ke ntse lesole,Hedisa ditlala kea go kopa tlhe Jeso, ditle dile phepha tlhe di sena dijeso,Life nowadays, form 1 lare skeif, back in the day, ne go dlalwa bo di safe,Sugar was in candy now e batlwa mo bo daddy, go batlwa blackberry e nyeletse full panty,Gareng ga ditsietsi, gunshots difeisi, Lord save me, dladleng ke tsene safely,Kare maybe, hatshe le ka kgona AIDS, Motswana a bee happy, hatshe le se fele!Chorus:A re gopole those who risk daily, nkebe re sa robale boroko like a baby,A re gopole masika, ditsala, batswakgakala, batla go invester zaka,A re gopole barutabana, kana nkabo resa kgone le go bala,A re gopole di nurse, di fan, di taxi men, baruti ba dikereke!"


text:
Polelo 112: Sekepe se Thubega mo Setlhaketlhakeng
BONA! sekepe seno se mo mathateng! Se a thubega! A o bona batho bano ba ba itatlhetseng mo metsing? Bangwe ba bone ba setse ba fitlhile fa losing lwa lewatle. A Paulo le ene o teng foo? A re bone gore ke eng se se ntseng se mo diragalela.
Se lebale gore Paulo o ntse a le mo kgolegelong kwa Kaesarea ka dingwaga di le pedi. Go tswa foo ene le magolegwa a mangwe ba tsenngwa mo mokorong mme ba isiwa kwa Roma. Fa ba feta gaufi le setlhaketlhake sa Kereta, go tsoga phefo ya matsubutsubu. Phefo eno e foka ka maatla mo batsamaisi ba sekepe ba sa kgoneng go se laola. Ga ba kgone go bona letsatsi motshegare le fa e le dinaledi bosigo. Kgabagare morago ga malatsi a le mantsi, ba ba mo sekepeng ga ba tlhole ba na le tsholofelo ya gore ba tla falola.
Le fa go ntse jalo, Paulo o a ema a bo a re: ‘Ga go na le fa e le ope wa lona yo o tla latlhegelwang ke botshelo; mokoro ke one fela o tla senyegang. Ka gonne mo bosigong jo bo fetileng moengele o ne a tla kwa go nna mme a nthaya a re, “O se ka wa boifa, Paulo! O tshwanetse go ema fa pele ga mmusi wa Roma e bong Kaesara. Mme Modimo o tla boloka botlhe ba ba nang le wena mo sekepeng.” ’
Mo e ka nnang bosigogare ka letsatsi la bo14 fa phefo ya matsubutsubu e sena go simolola, batsamaisi ba sekepe ba lemoga gore metsi ga a tlhole a le boteng! E re ka ba boifa gore ba ka nna ba thula matlapa mo lefifing, ba latlhela ditshetledi mo metsing. Mo mosong ba bona boemakepe. Ba swetsa ka gore ba leke go isa sekepe fa losing lwa lewatle.
Fa ba atamela gaufi le losi lwa lewatle, sekepe se thula lekhubu la motlhaba mme se a ema. Makhubu a lewatle a itaagana mo go sone mme se thubega go nna dikarolwana. Molaodi wa masole yo o ba disitseng o ba raya a re: ‘Lotlhe ba lo kgonang go thuma itatlheleng mo metsing mme lo ye kwa losing lwa lewatle. Lona ba bangwe, ba saleng morago lo bo lo tsaya dikarolwana tsa sekepe lo itshwarelela ka tsone.’ Mme ba dira jalo. Ka tsela eo, batho botlhe ba ba 276 ba ba neng ba le mo sekepeng ba kgona go fitlha mo losing lwa lewatle ba sireletsegile fela jaaka moengele a ne a solofeditse.
Setlhaketlhake seo se bidiwa Maleta. Batho ba koo ba pelonomi mme ba tlhokomela batho ba ba tswang mo sekepeng. Fa maemo a bosa a nna botoka, Paulo o tsenngwa mo sekepeng se sengwe o isiwa kwa Roma.
Dipotso
- Go direga eng ka sekepe se Paulo a se palameng fa se feta gaufi le setlhaketlhake sa Kereta?
- Paulo o raya ba ba mo sekepeng a reng?
- Go tla jang gore sekepe se thubege?
- Molaodi wa masole yo o disitseng batho o ntsha ditaelo dife, mme ke batho ba le kae ba ba fitlhang kwa losing lwa lewatle ba babalesegile?
- Setlhaketlhake se ba neng ba fologela mo go sone se bidiwa mang, mme go direga eng ka Paulo fa maemo a bosa a tokafala?
Dipotso tse di oketsegileng
- Bala Ditiro 27:1-44.
Tsela e re ikanyang Baebele ka yone gore e boammaaruri, e nonofa jang fa re bala pego ya loeto lwa ga Paulo lwa go ya Roma? (Dit. 27:16-19, 27-32; Luke 1:3; 2 Tim. 3:16, 17)
- Bala Ditiro 28:1-14.
Fa e le gore baagi ba Baheitane ba kwa Maleta ba ne ba tlhotlheletsega go tshwara moaposetoloi Paulo le ba a neng a thubegelwa ke sekepe nabo “ka bopelonomi jo bo sa tlwaelegang,” Bakeresete ba tshwanetse go tlhotlheletsega go bontsha eng mme segolobogolo ka tsela efe? (Dit. 28:1, 2; Baheb. 13:1, 2; 1 Pet. 4:9)


text:
Polelo 108: Mo Tseleng e e Yang Damaseko
A O ITSE gore monna yo o wetseng fa fatshe yono ke mang? Ke Saulo. Se lebale gore ke ene yo o neng a tlhokometse diaparo tsa ka fa ntle tsa banna ba ba neng ba kgobotletsa Setefane ka maje. A o bona lesedi leo le le phatsimang? Go diragala eng?
Fa Setefane a sena go bolawa, Saulo o etelela pele mo go batleng balatedi ba ga Jesu le go ba bogisa. O tsena mo matlong otlhe a bo a ba gogagoga le go ba latlhela mo kgolegelong. Bontsi jwa barutwa ba tshabela kwa metseng e mengwe mme ba simolola go rera “dikgang tse di molemo” koo. Le fa go ntse jalo, Saulo o ya kwa metseng e mengwe go ya go batla balatedi ba ga Jesu. Jaanong o mo loetong lwa go ya Damaseko. Mme fa a ntse a le mo tseleng, go direga sengwe se se gakgamatsang:
Ka tshoganyetso fela lesedi le le tswang legodimong le phatsima go dikologa Saulo. O wela fa fatshe, jaaka o bona fano. Go tswa foo, lentswe la re: ‘Saulo, Saulo! O mpogisetsang?’ Banna ba ba nang le Saulo ba bona lesedi e bile ba utlwa lentswe, le fa go ntse jalo ga ba tlhaloganye se se buiwang.
Saulo o botsa jaana: ‘O mang Morena?’
Lentswe le mo raya le re: ‘Ke nna Jesu yo o mmogisang.’ Jesu o bua seno ka gonne fa Saulo a bogisa balatedi ba gagwe, Jesu o utlwa e kete go bogisiwa ene.
Jaanong Saulo o botsa jaana: ‘Ke tshwanetse go dira eng, Morena?’
Jesu o mo raya a re: ‘Emelela mme o ye kwa Damaseko. Fa o tsena koo o tla bolelelwa se o tshwanetseng go se dira.’ Fa Saulo a emelela mme a bula matlho, ga a kgone go bona sepe. O foufetse! Ka jalo, banna ba ba nang le ene ba mo tshwara ka seatla mme ba mo isa kwa Damaseko.
Jaanong Jesu o bua le mongwe wa barutwa ba gagwe yo o kwa Damaseko, o mo raya a re: ‘Ananiase, tsamaya o ye kwa mmileng o o bidiwang Tlhamalalo. Fa o goroga kwa ntlong ya ga Judase o batle monna yo o bidiwang Saulo. Ke mo tlhophile gore a nne motlhanka wa me yo o kgethegileng.’
Ananiase o dira jalo. Fa a kopana le Saulo, o mmaya diatla a bo a re: ‘Morena o nthomile kwa go wena gore o kgone go bona gape, o bo o tladiwe ka moya o o boitshepo.’ Gone fela foo, go wa dilo tse e keteng makape mo matlhong a ga Saulo, mme o kgona go bona gape.
Saulo o dirisiwa ka tsela e e gakgamatsang go rerela batho ba ditšhaba di le dintsi. O itsege e le moaposetoloi Paulo, yo re tla ithutang go le gontsi ka ene moragonyana. Le fa go ntse jalo, a re bone gore ke eng se Modimo a romang Petere gore a se dire.
Ditiro 8:1-4; 9:1-20; 22:6-16; 26:8-20.
Dipotso
- Saulo o dira eng fa Setefane a sena go bolawa?
- Fa Saulo a le mo tseleng e e yang Damaseko, go diregang se se gakgamatsang?
- Jesu o raya Saulo a re a dire eng?
- Jesu o naya Ananiase ditaelo dife, mme Saulo o kgona jang go bona gape?
- Saulo o simolola go itsiwe ka leina lefe, mme o dirisiwa jang?
Dipotso tse di oketsegileng
- Bala Ditiro 8:1-4.
Pogiso e e seng kana ka sepe e e neng ya wela phuthego ya Bokeresete e e neng e sa tswa go tlhomiwa e ne ya thusa jang go anamisa tumelo ya Bokeresete, mme go diregile eng se se tshwanang le seno mo motlheng wa rona? (Dit. 8:4; Isa. 54:17)
- Bala Ditiro 9:1-20.
Jesu o ne a senola gore o ne a tlile go naya Saulo dikabelo dife tse tharo? (Dit. 9:15; 13:5; 26:1; 27:24; Bar. 11:13)
- Bala Ditiro 22:6-16.
Re ka tshwana jang le Ananiase, mme ke eng fa seo se le botlhokwa? (Dit. 22:12; 1 Tim. 3:7; 1 Pet. 1:14-16; 2:12)
- Bala Ditiro 26:8-20.
Go sokologela ga ga Saulo mo Bokereseteng go kgothatsa jang ba ba nang le balekane ba e seng Bakeresete gompieno? (Dit. 26:11; 1 Tim. 1:14-16; 2 Tim. 4:2; 1 Pet. 3:1-3)


text:
Karolo 7: Tsogo ya ga Jesu go ya Kwa go Golegweng ga ga Paulo
Jesu o ne a tsosiwa mo baswing mo letsatsing la boraro fa a sena go swa. Mo go lone letsatsi leo, o ne a iponatsa mo balateding ba gagwe makgetlo a le matlhano a a farologaneng. Jesu o ne a nna a iponatsa mo go bone ka malatsi a le 40. Go tswa foo, o ne a tlhatlogela kwa legodimong barutwa bangwe ba gagwe ba ntse ba mo lebile. Malatsi a le lesome moragonyana, Modimo o ne a tshololela moya o o boitshepo mo balateding ba ga Jesu ba ba letileng mo Jerusalema.
Morago ga moo, baba ba Modimo ba ne ba dira gore baaposetoloi ba tsenngwe mo kgolegelong, le fa go ntse jalo moengele o ne a ba golola. Baganetsi ba ne ba bolaya morutwa Setefane ka go mo kgobotletsa ka maje. Re ithuta kafa Jesu a ileng a tlhopha ka gone mongwe wa baganetsi bano gore e nne motlhanka wa gagwe yo o kgethegileng, mme motlhanka yoo o ne a nna moaposetoloi Paulo. Dingwaga di le tharo le halofo morago ga loso lwa ga Jesu, Modimo o ne a romela moaposetoloi Petere go ya go rerela monna mongwe yo e seng Mojuda yo o bidiwang Korenelio le ba lelapa la gagwe.
Mo e ka nnang dingwaga di le 13 moragonyana, Paulo o simolola loeto lwa gagwe lwa ntlha lwa go rera. Fa a le mo loetong lwa gagwe lwa bobedi, Timotheo o tsamaya le ene. Re ithuta kafa Paulo le ditsala tsa gagwe tse a neng a tsamaya le tsone ba neng ba nna le dinako tse dintsi tse di itumedisang ka gone fa ba ntse ba direla Modimo. La bofelo Paulo o ne a tsenngwa mo kgolegelong kwa Roma. Dingwaga di le pedi moragonyana o ne a gololwa, le fa go ntse jalo o ne a tsenngwa gape mo kgolegelong mme a bolawa. Ditiragalo tse di mo KAROLO 7 di diragetse mo lobakeng lo lo fetang dingwaga di ka nna 32.


text: 2 Mme moengele wa ga Jehofa+ a tlhatloga go tswa Gilegala+ a ya kwa Bokime+ mme a re: “Ke ne ka lo ntsha kwa Egepeto ka lo tlisa mo lefatsheng le ke neng ka ikanela borraalonamogologolwane+ ka lone. Mo godimo ga moo, ke ne ka re, ‘Le ka motlha nka se tlole kgolagano ya me le lona.+2 Mme lona, lo se ka lwa dira kgolagano le banni ba lefatshe leno.+ Lo rutle dibeso tsa bone.’+ Mme ga lo a reetsa lentswe la me.+ Ke ka ntlha yang fa lo dirile selo seno?+3 Ka jalo le nna ke rile, ‘Ga nkitla ke ba leleka fa pele ga lona, mme ba tla nna diru mo go lona,+ le medimo ya bone e tla lo hepisa.’”+4 Mme ga diragala ya re fela fa moengele wa ga Jehofa a sena go bolelela bomorwa Iseraele botlhe mafoko ano, batho ba tsholetsa mantswe ba lela.+5 Ka gone ba raya lefelo leo leina ba re Bokime. Mme ba ntshetsa Jehofa setlhabelo mo go lone.6 E rile Joshua a tsamaisa batho, bomorwa Iseraele ba tsamaya, mongwe le mongwe a ya bosweng jwa gagwe, go ya go rua lefatshe.+7 Mme batho ba tswelela ba direla Jehofa ka malatsi otlhe a ga Joshua le malatsi otlhe a banna ba bagolwane ba ba neng ba nna ba tshela morago ga ga Joshua e le ba ba neng ba bone tiro yotlhe e kgolo ya ga Jehofa e a neng a e diretse Iseraele.+8 Mme Joshua morwa Nune, motlhanka wa ga Jehofa, a swa a na le dingwaga di le lekgolo le lesome.+9 Ka jalo ba mo fitlha mo karolong ya naga ya boswa jwa gagwe mo Timenathe-herese+ mo kgaolong e e dithaba ya Eferaime, kwa bokone jwa Thaba ya Gaashe.+10 Mme kokomana eo yotlhe le yone ya phuthelwa kwa go borraabo,+ mme ga simolola ga tsoga kokomana e nngwe morago ga bone e e neng e sa itse Jehofa kgotsa tiro e a neng a e diretse Iseraele.+11 Mme bomorwa Iseraele ba simolola go dira se se neng se le bosula mo matlhong a ga Jehofa+ le go direla Bobaale.+12 Ka gone ba tlogela Jehofa Modimo wa borraabo yo o neng a ba ntshitse kwa lefatsheng la Egepeto+ mme ba sala medimo e mengwe morago e e neng e le mo gare ga medimo ya ditšhaba tse di neng di ba dikologile+ mme ba simolola go e ikobela, ba bo ba kgopisa Jehofa.+13 Ba tlogela Jehofa jalo mme ba simolola go direla Baale le ditshwantsho tsa Ashethorethe.+14 Foo bogale jwa ga Jehofa jwa tukela Iseraele,+ mo a neng a ba tsenya mo diatleng tsa bathopi, mme ba simolola go ba thopa;+ a bo a ba rekisetsa mo diatleng tsa baba ba bone ba ba ba dikologileng,+ mme ba ne ba sa tlhole ba kgona go ema fa pele ga baba ba bone.+15 Gongwe le gongwe kwa ba neng ba tswela teng, seatla sa ga Jehofa se ne se le kgatlhanong le bone gore se ba tlisetse masetlapelo,+ fela jaaka Jehofa a ne a buile le fela jaaka Jehofa a ne a ba ikanetse;+ mme ba tsena mo mathateng a magolo.+16 Ka jalo Jehofa o ne a tle a tsose baatlhodi,+ mme ba ne ba tle ba ba boloke mo seatleng sa bathopi ba bone.+17 Ba ne ba se ka ba reetsa le bone baatlhodi ba bone, mme ba ne ba akafala+ le medimo+ e mengwe ba bo ba e ikobela. Ba ne ba fapoga ka bonako mo tseleng e borraabonemogologolwane ba neng ba tsamaya mo go yone ka go utlwa ditaelo tsa ga Jehofa.+ Ga ba a ka ba dira jalo.18 E rile Jehofa a ba tsosetsa baatlhodi,+ Jehofa a nna le moatlhodi yoo, mme a ba boloka mo seatleng sa baba ba bone ka malatsi otlhe a moatlhodi yoo; gonne Jehofa o ne a tle a ikwatlhaye+ fa ba fegelwa ka ntlha ya bagateledi+ ba bone le ba ba neng ba ba kgoromeletsa kwa le kwa.19 Mme go ne go diragala gore fa moatlhodi a sena go swa, ba bo ba retologa ba senya go feta borraabo ka go latela medimo e mengwe gore ba e direle ba bo ba e ikobele.+ Ga ba a ka ba ithiba mo ditlwaelong tsa bone le mo boitshwarong jwa bone jwa botlhogoethata.+20 La bofelo bogale jwa ga Jehofa jwa tukela+ Iseraele mme a re: “Ka lebaka la go bo setšhaba seno se tlodile kgolagano+ ya me e ke neng ka e laolela borraabonemogologolwane mme se sa reetsa lentswe la me,+21 le nna ga nkitla ke boa gore ke leleke fa pele ga bone le fa e le se le sengwe sa ditšhaba tse Joshua a di tlogetseng fa a swa,+22 gore ke leke+ Iseraele ka tsone, gore a ba tla boloka tsela ya ga Jehofa ka go tsamaya mo go yone fela jaaka borraabo ba ne ba e boloka, kgotsa nnyaa.”23 Ka jalo Jehofa a letla ditšhaba tseno gore di nne ka go sa di leleke ka bonako,+ mme a se ka a di tsenya mo seatleng sa ga Joshua.


text:
A Pogo e Tla Fela?
A o ka re . . .
ee?
nnyaa?
gongwe?
SE BAEBELE E SE RUTANG
“Modimo . . . o tla phimola dikeledi tsotlhe mo matlhong a bone, mme ga go kitla go tlhola go nna le loso, pogo, selelo kgotsa botlhoko.” —Tshenolo 21:3, 4, Contemporary English Version.
KAFA SEO SE KA RE SOLEGELANG MOLEMO KA GONE
Re tlhomamisega gore Modimo ga se ene a bakang mathata a rona.—Jakobe 1:13.
Re gomodiwa ke go itse gore Modimo o tlhaloganya kafa re ikutlwang ka gone fa re boga.—Sekarea 2:8.
Re nna le tsholofelo ya gore pogo yotlhe e tla fela.—Pesalema 37:9-11.
A TOTA RE KA DUMELA SE BAEBELE E SE RUTANG?
Ee, ka ntlha ya mabaka a ka nna mabedi:
Modimo o tlhoile pogo le tshiamololo. Akanya kafa Jehofa Modimo a neng a ikutlwa ka teng fa batho ba gagwe ba mo metlheng ya go kwalwa ga Baebele ba ne ba tshwarwa setlhogo. Baebele ya re o ne a tshwenyegile ka ntlha ya ‘ba ba neng ba ba kgoromeletsa kwa le kwa.’—Baatlhodi 2:18, Thanolo ya Lefatshe le Lesha.
Modimo ga a rate batho ba ba bogisang ba bangwe. Ka sekai, Baebele ya re “diatla tse di tshololang madi a a se nang molato” di makgapha mo go ene.—Diane 6:16, 17.
Modimo o amega ka mongwe le mongwe wa rona. Ga se motho mongwe le mongwe fela yo o itseng “sebetso sa gagwe le botlhoko jwa gagwe” mme le Jehofa o a bo itse!—2 Ditiragalo 6:29, 30.
Jehofa o tla tloga a dirisa Bogosi jwa gagwe go fedisa pogo ya mongwe le mongwe. (Mathaio 6:9, 10) Mme gone jaanong, o gomotsa bao ba mmatlang ka tsela ya mmatota.—Ditiro 17:27; 2 Bakorintha 1:3, 4.
SE O KA AKANYANG KA SONE
Ke ka ntlha yang fa Modimo a letleletse pogo?
Baebele e araba potso eo mo go BAROMA 5:12 le mo go 2 PETERE 3:9.


text:
TSOGANG! APRIL 2014
Ke Eng fa o Tshwanetse go Tswelela o Tshela?
A wena kgotsa mongwe yo o mo itseng o kile a akanya go ipolaya? Go bona lebaka la go bo o tshwanetse go tswelela o tshela go ka thusa.
Ditiragalo Tsa Lefatshe
E bua ka: toropo e e dirileng gore diroboto tsotlhe di tsamaisane, kotsi ya botsogo e e fetang phepelotlase le nonyane ya naga ya dingwaga tse di fetang 60 e e thubileng tsuanyane.
Tsela ya go Amogela Kgalemelo
Kgakololo kgotsa kgalemelo e e utlwisang botlhoko e ka go thusa jang?
Ke Eng fa o Tshwanetse go Tswelela o Tshela?
Ke eng se se ka dirang gore motho a tseye loso e le tsala?
Ka Gonne Dilo di a Fetoga
Le fa maemo a gago a ka se fetoge, go na le sengwe se o ka se fetolang.
Ka Gonne Thuso e Gone
Dilo tse tharo di ka go thusang go tswelela o tshela.
Ka Gonne Go na Le Tsholofelo
Tsholofelo e kgona go go thusa go bona ka kwa ga mathata a a boima.
“Ke Tlhatswegile Pelo Gore Go na Le Mmopi”
Frédéric Dumoulin o ne a tennwe ke bodumedi mme a nna molatolamodimo. Go ithuta Baebele mmogo le tsela e ditshedi di bopilweng ka yone go ne ga mo tlhatswa pelo gore go na le Mmopi?
Go Etela Cambodia
Ke eng fa batho ba ba iseng ba tsamaye ba kopane ba ka bitsana kgaitsadiake, nnake, mmangwane, malome, mmemogolo, rremogolo?
Go Tlhaola Batho ka Lotso
A ditso tsotlhe di a lekana? A go tlhaola batho ka lotso go tla tsamaya go fela?
Lefuka la Serurubele
Lefuka la Blue Morpho le ka lebega le le borethe mme le na le dikarolo tse di ka bonwang fela ka maekorosekopo. Di thusa ka eng?
Tse Dingwe
Ke Tshwanetse go Itse Eng ka go Romela Melaetsa e e Hepisang ka Founo?
A o nna o patelediwa go romela ditshwantsho tse di hepisang ka founo? Ditlamorago tsa go romela ditshwantsho tse di hepisang ka founo ke dife? A ke tsela fela e e seng kotsi ya go bontsha mongwe gore o a mo kgatlhegela?
A o Jewa ke Bodutu?
Sekaseka ditsela di le tharo tsa go fenya bodutu le go nna le ditsala tse di nnelang ruri.
O ka Dirang fa o Kgerisiwa?
Bontsi jwa batho ba ba kgerisiwang ba akanya gore ga go sepe se se ka dirwang gore ba thusiwe. Setlhogo seno se tlhalosa se se ka dirwang go baakanya seo.
Tsala ya Mmatota ke Efe?
Ditsala tsa maaka di dintsi, mme o ka bona ya mmatota jang?
Josefa o Boloka Matshelo
Sekasekang Genesise kgaolo 41-50 mmogo lo le lelapa lo dirisa porojeke eno e e kokoanngwang ya thuto ya Baebele.


text:
Go Thusa Lelapa
Lelapa e ka nna lefelo le go tletseng lorato mo go lone le le o ka tshabelang mathata a letsatsi mo go lone. O ka dira gore go nne jalo ka lelapa la gago ka go dirisa kgakololo e e molemo e e tswang mo Baebeleng. Ela tlhoko: Maina mangwe a batho ba ba umakilweng mo dikarolong tsa “Banyalani & Batsadi” le “Basha” a fetotswe
Banyalani le Batsadi
Tsela ya go Rarabolola Mathata
Tsela e lo rarabololang bothata ka yone, ke yone e tla bontshang gore a lenyalo la lona le tla nonofa le bo le itumele kgotsa gore a le tla koafala le bo le tlala bohutsana.
Ruta Bana ba Gago Botlhokwa Jwa Boitsholo jo bo Siameng
A ngwana wa gago o itse boammaaruri ka tlhakanelodikobo? Bona gore melao ya Modimo ya reng le se o tshwanetseng go se ruta bana ba gago.


text:
Polelo 77: Ga ba Obamele Setshwantsho
A O GOPOLA re bala ka makawana ano a mararo? Ee, ke ditsala tsa ga Daniele yo o neng a gana go ja dijo tse di sa ba siamelang. Bababelona ba ba bitsa Shaderake, Meshake le Abedenego. Jaanong a ko o ba lebe. Ke eng fa ba sa obamele setshwantsho seno se segolo se batho botlhe ba se obamelang? A re bone.
A o gopola melao e Jehofa a e kwadileng e e bidiwang Melao e e Lesome? Molao wa ntlha mo go yone wa re: ‘O se ka wa obamela medimo e mengwe kwantle ga me.’ Makawana ano a ikobela molao ono tota le fa go dira jalo go se motlhofo.
Kgosi ya Babelona e bong Nebukadenesare o biditse batho ba bantsi ba ba tlotlegang go tla go obamela setshwantsho seno se a se tlhomileng. O sa tswa go bolelela batho botlhe jaana: ‘Fa lo utlwa modumo wa dinaka, wa diharepa le wa diletswa tse dingwe tsa mmino, lo tshwanetse go khubama mme lo obamele setshwantsho seno sa gauta. Mongwe le mongwe yo o sa se khubameleng le go se obamela, o tla latlhelwa mo leubelong le le tukang la molelo ka yone nako eo.’
Nebukadenesare o tuka bogale fa a utlwa gore Shaderake, Meshake le Abedenego ga ba a obamela setshwantsho seno. O laela gore ba tlisiwe kwa go ene. O ba laela gape gore ba obamele setshwantsho. Mme makawana ano a ikanya Jehofa. Ba raya Nebukadenesare ba re: ‘Modimo wa rona yo re mo direlang o tla re boloka. Mme le fa a sa re boloke, ga re kitla re obamela setshwantsho sa gago sa gauta.’
Fa Nebukadenesare a utlwa seno o galefa le go feta. Go na le leubelo gaufi foo mme o laela jaana: ‘Gotetsang leubelo leno gore le nne mogote makgetlo a le supa go feta pele!’ Go tswa foo, o laela banna ba ba nonofileng go ba feta botlhe mo masoleng a gagwe gore ba bofe Shaderake, Meshake le Abedenego mme ba ba latlhele mo leubelong. Ka tsela e leubelo leno le fisang ka yone, banna bano ba ba nonofileng ba bolawa ke malakabe a molelo. Mme go diragalang ka makawana a mararo a ba a latlhetseng mo molelong?
Kgosi e leba mo leubelong e bo e tshoga fela thata. O botsa jaana: ‘A ga re a bofa banna ba bararo le go ba latlhela mo leubelong la molelo le le tukang?’
Batlhanka ba gagwe ba araba ka gore: ‘Ee re dirile jalo.’
Kgosi e bo e re: ‘Mme ke bona banna ba le banè ba tsamayatsamaya mo molelong. Ga ba a bofiwa mme molelo ga o ba utlwise botlhoko. Mme wa bonè o lebega jaaka modimo.’ Kgosi e atamela kgoro ya leubelo e bo e goa e re: ‘Shaderake! Meshake! Abedenego! Tswang moo, lona batlhanka ba Modimo yo o kwa Godimodimo!’
Fa ba tswa, batho botlhe ba a bona gore ga ba a sha. Ka jalo kgosi e re: ‘A go bakwe Modimo wa ga Shaderake, Meshake le Abedenego! O rometse moengele wa gagwe gore a ba boloke ka gonne ba ka se obamele modimo ope o sele kwantle ga Modimo wa bone.’
A seno ga se sekao se se molemo sa go ikanyega mo go Jehofa se le rona re tshwanetseng go se latela?
Dipotso
- Nebukadenesare kgosi ya Babelona o ne a naya batho taelo efe?
- Ke eng fa ditsala tse tharo tsa ga Daniele di sa obamele setshwantsho sa gauta?
- Fa Nebukadenesare a naya Bahebera ba bararo bano tshono e nngwe gape ya gore ba obame, ba bontsha jang gore ba ikanya Jehofa?
- Nebukadenesare o ne a laela banna ba gagwe gore ba direng ka Shaderake, Meshake le Abedenego?
- Nebukadenesare o bona eng fa a leba mo teng ga leubelo?
- Ke eng fa kgosi e baka Modimo wa ga Shaderake, Meshake le Abedenego, mme ba re tlhometse sekao sefe?
Dipotso tse di oketsegileng
- Bala Daniele 3:1-30.
Ke boikutlo bofe jo bo neng jwa bontshiwa ke Bahebera ba bararo jo batlhanka botlhe ba Modimo ba tshwanetseng go bo etsa fa boikanyegi jwa bone bo lekwa? (Dan. 3:17, 18; Math. 10:28; Bar. 14:7, 8)
Jehofa Modimo o ne a ruta Nebukadenesare thuto efe ya botlhokwa? (Dan. 3:28, 29; 4:34, 35)


text: 5 Morago ga dilo tseno go ne go na le moletlo+ wa Bajuda, mme Jesu a tlhatlogela kwa Jerusalema.2 Jaanong kwa Jerusalema kwa kgorong ya dinku+ go na le mogobe o ka Sehebera o bidiwang Bethesatha, o o nang le maobo a le matlhano.3 Babobodi ba le bantsi, difofu, ditlhotsa, le ba ba omeletseng ditokololo, ba ne ba letse fa fatshe mo go one.4 ——5 Mme ga bo go le monna mongwe koo yo o neng a na le dingwaga di le masome a mararo le borobedi a ntse a bobola.6 Fa a bona monna yono a letse fa fatshe, e bile a lemoga gore o ne a setse a bobotse nako e telele,+ Jesu a mo raya a re: “A o batla go nna le botsogo jo bo siameng?”+7 Monna yo o bobolang yono a mo araba jaana: “Rra, ga ke na motho yo o ka ntsenyang mo mogobeng fa metsi a kgoberwa; mme fa ke sa ntse ke tla yo mongwe o fologela pele ga me.”8 Jesu a mo raya a re: “Nanoga, tsaya bolawana jwa gago mme o tsamaye.”+9 Foo monna yono ka yone nako eo a nna le botsogo jo bo siameng, a tsaya bolawana jwa gagwe a simolola go tsamaya.Jaanong ka letsatsi leo e ne e le sabata.+10 Jalo Bajuda ba raya monna yo o alafilweng ba re: “Ke Sabata, mme ga go kafa molaong+ gore o kuke bolawana.”11 Mme a ba araba a re: “Ene yo o neng a dira gore ke nne le botsogo jo bo siameng o ntheile a re, ‘Tsaya bolawana jwa gago o tsamaye.’”12 Ba mmotsa ba re: “Ke motho ofe yo o go reileng a re, ‘Bo tseye o tsamaye’?”13 Mme monna yo o fodisitsweng o ne a sa itse gore e ne e le mang, gonne Jesu o ne a retologetse go sele, e re ka go ne go na le boidiidi mo lefelong leo.14 Morago ga dilo tseno Jesu a mo fitlhela mo tempeleng mme a mo raya a re: “Bona, jaanong o na le botsogo jo bo siameng. O se ka wa tlhola o leofa, gore sengwe se se maswe le go feta se se ka sa go diragalela.”15 Monna yono a tsamaya mme a bolelela Bajuda gore e ne e le Jesu yo o neng a dira gore a nne le botsogo jo bo siameng.16 Jalo ka lebaka leno Bajuda ba simolola go bogisa+ Jesu, ka gonne o ne a dira dilo tseno ka Sabata.17 Mme a ba araba a re: “Rre o ntse a dira go fitlha jaanong, le nna ke ntse ke a dira.”+18 Ka lebaka leno, eleruri, Bajuda ba simolola go batla go mmolaya+ le go feta, ka gonne e se fela gore o ne a tlola Sabata mme gape o ne a bitsa Modimo a re ke Rraagwe,+ a itira yo o lekanang+ le Modimo.19 Jalo, fa Jesu a araba, a tswelela a ba raya a re: “Ammaaruri, ammaaruri ke a lo raya, Morwa ga a ka ke a dira selo le fa se le sengwe ka boene fela, fa e se fela se a bonang Rara a se dira.+ Gonne dilo le fa e le dife tse Ene yoo a di dirang, dilo tseno Morwa le ene o di dira ka mokgwa o o tshwanang.20 Gonne Rara o rata Morwa+ mme o mmontsha dilo tsotlhe tse ene ka boene a di dirang, e bile o tla mmontsha ditiro tse dikgolo go feta tseno, gore lo ke lo gakgamale.+21 Gonne fela jaaka Rara a tsosa baswi mme a ba tshedisa,+ jalo Morwa le ene o tshedisa ba a batlang go ba tshedisa.+22 Gonne Rara ga a atlhole ope ka gope, mme o neetse Morwa go atlhola gotlhe,+23 gore botlhe ba ke ba tlotle Morwa+ fela jaaka ba tlotla Rara. Yo o sa tlotleng Morwa ga a tlotle Rara yo o mo romileng.+24 Ammaaruri, ammaaruri ke a lo raya, Yo o utlwang lefoko la me mme a dumela yo o nthomileng o na le botshelo jo bo sa khutleng,+ mme ga a tle mo katlholong mme o kgabagantse go tswa losong go ya botshelong.+25 “Ammaaruri, ammaaruri ke a lo raya, Nako e etla, le jaanong e fitlhile, e mo go yone baswi+ ba tla utlwang lentswe+ la Morwa Modimo mme ba ba ileng ba tsaya tsia ba tla tshela.+26 Gonne fela jaaka Rara a na le botshelo mo go ene ka boene,+ jalo o neile Morwa le ene gore a nne le botshelo mo go ene ka boene.+27 Gape o mo neile taolo ya go dira katlholo,+ ka gonne ke Morwa motho.+28 Lo se gakgamalele seno, ka gonne nako e etla e mo go yone botlhe ba ba mo mabitleng a kgakologelo+ ba tla utlwang lentswe la gagwe ka yone29 mme ba tla tswa, ba ba dirileng dilo tse di molemo ba tswela kwa tsogong ya botshelo,+ ba ba dirileng dilo tse di bosula ba tswela kwa tsogong ya katlholo.+30 Ga nka ke ka dira selo le fa e le se le sengwe ka bonna; fela jaaka ke utlwa, ke atlhola jalo; mme katlholo e ke atlholang ka yone e siame,+ ka gonne ga ke batle thato ya me, mme ke batla thato+ ya yo o nthomileng.31 “Fa ke naya bosupi+ ka ga me ke le nosi, bosupi jwa me ga bo boammaaruri.+32 Go na le yo mongwe yo o nayang bosupi ka ga me, mme ke a itse gore bosupi jo a bo nayang+ ka ga me bo boammaaruri.33 Lo rometse batho kwa go Johane, mme o neetse bosupi ka ga boammaaruri.+34 Le fa go ntse jalo, ga ke amogele bosupi jo bo tswang mo mothong, mme ke bua dilo tseno gore lo tle lo bolokwe.+35 Monna yoo e ne e le lobone lo lo tukang lo bile lo phatsima, mme lona ka nako e khutshwane lo ne lo rata go ipela thata mo leseding la gagwe.+36 Ke na le bosupi jo bogolo go feta jwa ga Johane, gonne tsone ditiro tse Rre a nkabetseng gore ke di diragatse, ditiro ka botsone tse ke di dirang,+ di naya bosupi ka ga me gore Rara o nthomile.37 Gape, Rara yo o nthomileng ene ka boene o neetse bosupi ka ga me.+ Ga lo ise lo utlwe lentswe la gagwe ka nako epe le fa e le go bona popego ya gagwe;+38 e bile lefoko la gagwe ga le a nna mo go lona, ka gonne ene tota yo o mo romileng ga lo mo dumele.39 “Lo hukutsa Dikwalo,+ ka gonne lo akanya gore ka tsone lo tla nna le botshelo jo bo sa khutleng; mme tseno ke tsone tota tse di nayang bosupi ka ga me.+40 Mme le fa go ntse jalo ga lo batle go tla mo go nna gore lo tle lo nne le botshelo.+41 Ga ke amogele kgalalelo e e tswang mo bathong,+42 mme ke itse sentle gore ga lo na lorato lwa Modimo mo go lona.+43 Ke tlile ka leina la ga Rre,+ mme ga lo nkamogele; fa mongwe o sele a ne a goroga ka leina la gagwe, lo ne lo tla amogela ene yoo.44 Lo ka dumela jang, fa lo amogela kgalalelo mo go mongwe go tswa go yo mongwe mme lo sa batle kgalalelo+ e e tswang kwa Modimong yo o esi?+45 Lo se ka lwa akanya gore ke tla lo latofatsa kwa go Rara; go na le yo o lo latofatsang, e bong Moshe,+ yo lo beileng tsholofelo ya lona mo go ene.46 Tota e bile, fa lo ne lo dumetse Moshe lo ne lo tla ntumela, gonne ene yoo o kwadile ka ga me.+47 Mme fa lo sa dumele mekwalo ya gagwe,+ lo tla dumela jang mafoko a me?”


text:
Free State
FREE STATE(South Africa) Free state ke kgaolo nngwe ya lefathse la Afreka Borwa. Kgaolo e e fithlelwa mo toropong ya Bloemfontein, lefelo le go direlwang melao ya Afreka Borwa teng.Ditso tsa lefelo le di thlolega kwa Orange Free State Boer Republlic go fitlha kwa kgaolong ya Orange free State.
Thutafatshe[baakanya | edit source]
Lefelo la Free state le fitlhelwa mogare ga lefatshe la Afreka Borwa. Monate wa loapi le go nonofa ga mmu go rotloetsa kgebo ya tsa temo-thuo. Dipolasi tse di fetang dikete dile masome a mararo,tse di robileng tlhka e nntsi ya lefatshe di etsiwe ka leina le go tweng Sesigo sa Afreka Borwa.
Meepo ya ditswa mmung[baakanya | edit source]
Free State ke lefelo lele humileng di tswang mmung, ka Gouta ee nang le boemo mo gore dirweng ga yone mo mafatsheng otlhe. Kepo ya ditswang mmung kgaolong eo ke yane mmereko o go hirwang batho ba le bantsi. Kgaolo e e nale meepo ya ditswa mmung ele lesome le bobedi ee epang 30% ya gouta ya Afreka Borwa e bile e baya Afreka Borwa momaemong a botlhano mo go direng gouta gareng ga mafatshe otlhe.
Itsholelo[baakanya | edit source]
Lefelo le ke lone sesigo sa Afreka Borwa ka le nale temothuo ele pelo ya itsholelo ga mmogo le meepo ka ko gouteng eleng mmamane wa go hira.


text:
Gabane
Gabane ke motsana o o dikhilomitara di le lesome le botlhano go tswa mo toropo kgolo Gaborone. ke motsana wa Balete ba ba tlholegang kwa Ramotswa o o ka fa tase ga bogosi jwa ga Kgosi Mosadi Seboko.Kgosi ya motse o ke Kgosi Seeletso Pule,ka ntlha ya se matlhogotshweu ba o bitsa lefatshe la ga Pule kgotsa Gabane Pule.
Gabane o itsege ka Madirelo a Pelegano Village Industries e e tlhametseng banana le bagolo jwa motsana o mebereko.Pelegano e tswakatswakantse ditiro tse di e dirang,go tswa mo go bopeng dinkgwana,go sila mabele,go betla,ga mmogo le go tshwantsha.Ka ntlha e bajanala ba tla ka mmetela go tla go bona le go reka magasigasi a.
Gabane o itsege thata ka itloso bodutu e e faphegileng e e dirang gore baagisane go tswa mo metseng e e mabapi ba tle ka dipalo letsatsi le letsatsi,se a bo e le ntateng ya Mountain Rest Bar e e itsegeng ka go letsa mmino wa jazz labone le tshipi mongwe le mongwe.Gabane o ntsitse baopedi ba tlhwatlhwa mo ditsong tsa lefatshe la Botswana magareng ga bone Franco and Afro Musica,Matsieng ga mmogo le Miso Mmereki tshoso e rweleng mo go tsa ditlaeletsano,o itsagale thata ka matlhaga tlhaga a gagwe mo Mokaragana (monate sukiri) ka jaana ke mogasi mo seromamoeng.
Ngwao Ya Gabane[baakanya | edit source]
Gabane o itsege thata ka moribo wa maitiso le meletlo ya tshupo tsa kapari. Motsana o, o nale bagaka ba diopedi ba le mmalwa ba akaretsa setlhopha saMatsieng le Franco_and_Afro_Musica. Banni ba Gabane ke barati le barotloetsi ba kgwele ya dinao. Setlhopha sa bone sa Mmamoratwa sa kgwele ya dinao ebong Uniao_Flamengo_Santos, ba tshameka mo phadisanyong kgolo ya metshameko ya kgwele ya dinao ya lefatshe la Botswana.
Ditlhabololo tsa motse wa Gabane[baakanya | edit source]
Gabane ke motsana oo gaufi le toropo kgolo Gaborone. Gabane o santse a gola jaaka go supagala matlhasedi a ditlhabologo di akaretsa dikago tsa madirelo ebong Choppies, marekisetso a leokwane.
Dintlha tsa konokono[baakanya | edit source]
Gabane ke legae la balatedi:
- Uniao_Flamengo_Santos
- Moeteledi pele wa kwasa kwasa Franco_and_Afro_Musica.
- Ba mmino wa setso Matsieng.
- Miso Mmereki, Mmadi wa dikgang kgotsa tsa itloso bodutu mo seromamoeng le setshwantsho sa motshikinyego.
- Innocent_Ranku Motshameki wa Uniao Flamengo Santos wa legare.
References[baakanya | edit source]
Template:Kweneng District Template:Botswana largest cities


text:
Motse wa Tshabong
Tshabong kgotsa Tsabong ke bokopanelo jwa tsamaiso ya kgaolo ya Kgalagadi , Botswana. It is located in the Kalahari Desert. Palo ya batho e ne e le 6,591 ka palo batho ya ngwaga wa 2001
Kokelo e e potlana e thusa batho ba le bantsi mo lefelong le legolo, ba ba amilweng ke kgotlholo e tona ba akaretsa batshabi ba ba batswakwa le ba malwapa a bone ba ba kgonang go nna koo bantse ba tsaya kalafi e telele ya balwetsi ba baeti.
Contents
Ipelegeng e supa maduo a mantle kwa Tshabong[baakanya | edit source]
Go bolelwa fa lenaneo la Ipelegeng le ntsha maduo a mantle fela thata kwa motseng wa Tsabong.Mo nakong e, lenaneo leo le thapa badiri ba ka nna masome a fera bobedi, ba ba fapaanelang tiro kgwedi le kgwedi.Mafoko a a builwe ke modulasetilo wa komiti ya ditlhabololo tsa motse, Mme Moswetsi Golaolwang kwa phuthegong ya go neelana megopolo, e e neng e tshwaretswe kwa kgotleng ya Tsabong.Mme Golaolwang o ne a tlhalosa gore bontsi jwa batho ba ba thapilweng ke bomme ka ntlha ya gore ke bone ba ba tshabelewang ke go tlhoka ditiro.Mme Moswetsi o ne a tlhalosa le gore ba kgonne go tsenya motlakase mo matlong a le matlhano mo go a le lesome kwa botlhabatsatsi jwa motse wa Tsabong.O ne a supa gore dingwe tsa dikgoreletsi tse ba kopanang natso ke ditlhotlhwa tse di kwa godimo tsa go gokela motlakase.
O ne a tlhalosa gore matlo ao a tlaa hirisediwa setshaba mme go tlaa lebiwa thata batho ba ba tswang kwa ntle ga motse wa Tsabong.O ne a bega le gore ba ikaelela go aga matlwana a boitiketso kwa kgotleng le go thusa bangwe mo motseng.O ne a kopa setshaba go tlhopha maloko a a ka dirang tiro ka botswerere.Banni ba ne ba supa fa ba itumelela ditlhabololo tse di dirilweng mme ba supa fa ba eletsa gore palo ya ba ba thapiwang e ka oketsegela kwa go lekgolo.Ba ne ba solofetsa fa ba tlaa thusa mo kagong ya matlwana a boitiketso a kgotla.
Babereki ba thusa go lwantsha luhuma[baakanya | edit source]
Kgosi ya motse wa Tsabong, Rre David Toto II a re morafe o leboga kemonokeng ya badirelapuso jaaka ba tsweletse ka go thusa go tlhabolola matshelo a ba ba kobo dikhutshwane. Kgosi Toto II o buile jaana a amogela babereki ba ba neng ba kokoane mo kgotleng ya Tsabong ka Sontaga go ipelela letsatsi la mafatshefatshe la babereki, a re dikomiti tsa maphata a puso ka go farologana di tsweletse ka go thusa puso go lwantsha lehuma ka go agela batlhoki, go ba lemela masingwana le go ba gokelela metsi mo malwapeng. Kgosi Toto II a re keletso ya gagwe ke go bona babereki ba tsweletse ka ditiro tse tsa bopelotlhomogi. Kgosi Toto a re se se botlhokwa ke gore ba kgaogana bonnyennyane jo ba bo amogelang, le setshaba le fa bosheng ba supile fa bo sa lekana mme ba felela ba ngadile ditiro sebaka sa dibeke tse pedi. A re go itshupa sentle gore ba na le maikaelelo a go thusa puso go nyeletsa lehuma.
Le fa go ntse jalo Kgosi Toto II o gakolotse babereki gore ba se ka ba itebala jaaka ba le mo mafelong a a farologaneng ba thusa setshaba, ba itse fa go le botlhokwa go itirela gore ba seka ba fetoga bakopi isago. O supile gore babereki ba nna lobaka ba sa direle kwa magaeng a bone, ka jalo go botlhokwa gore ba bule matlho mme ba dirise sebaka se ba se filweng jaaka ba nna mo mafelong ka go farologana go latedisa metlhala ya khumo. O kopile badirelapuso gore ba tlhabolole matshelo a bone mme ba lebalebe metswedi mengwe ya botshelo e e ka ba thusang morago ga go tlogela tiro, e seng go emela lemmenyana la phenshene fela.Le gale Kgosi Toto II a re ba tshwanetse ba ele tlhoko e se re gongwe ba inaakanya le tse di kgatlhanong le melao ya pereko mme tsa tsosa dikgotlhang. Kgosi Toto II o gakolotse bodiredi jwa maphata a isang ditirelo kwa morafeng gore ba itse botlhokwa jwa go nna ba buisana le setshaba fa go na le diphetogo dingwe mo tsamaisong ka jalo a ba rotloetsa go nna ba ikopanya le boeteledipele jwa motse e leng magosi le dikomiti tsa ditlhabololo go tshwara diphuthego.
O kopile babereki gore le fa ba tsweletse ka go buisana le puso ka koketso ya dituelo, ba tswelele ba dira ka natla go tlhabolola matshelo a Batswana le go tlhomamisa gore ditirelo tse di fiwang morafe di tla ka nako e bile di na le boleng.Mo go tse dingwe tse di amanang le letsatsi la babereki, modulasetilo wa BOFEPUSU kwa Tshabong, Rre Johannes Motsamai a re o tshwenngwa ke gore le fa letsatsi la babereki le le botlhokwa mo go kalo, bontsi jwa bone go lebega ba sa kgatlhegele go inaakanya le segopotso sa lone. Rre Motsamai a re babereki ba tshwanetse ba lemoge gore bangwe ba latlhegetswe ke matshelo ba lwela ditshwanelo tsa mmereki, le gore letsatsi la babereki le amogelwa ka fa molaong. A re o tshwenngwa ke gore babereki ba tsena dikokoano tsa letsatsi leo ka dipalo tse di felelang mo seatleng, a supa gore monongwaga letsatsi le, le tshwerwe ka nako e babereki ba ngadileng tiro, ka jalo go le botlhokwa gore ba le tsene ka dipalo tse dintsi gore ba kgone go fiwa tekodiso ka maikaelelo a makgotla a babereki go tswelela pele morago ga ngalo ditiro.
E rile a lekodisa ka ngalo ditiro e e ntseng e tsweletse, Rre Motsamai a re go lebega mohiri a ne a seka a sala morago melawana e e neng e beilwe go laola malatsi a a lesome a ngalo ditiro ka go na le dikgang tsa gore mapodisi a ne a dirisiwa go kgweetsa dikoloi tsa dikokelo fa barutabana bone ba ne ba tlogetse go ruta mme ba inaakantse le go apeela baithuti mme tse tsotlhe di le kgatlhanong le melawana e e beilweng.O supile gape gore mo mafelong mangwe makhanselara a ne a thulana le babereki ba ba ngadileng tiro ka ba ne ba supa fa ba le kgatlhanong le tshwetso e mme ba ba kopa go boela ditirong.A re le fa ba sepodisi ba latotse dikgang dingwe, go ne ga nna le bangwe babereki ba ba neng ba supa gore ba ne ba tshosediwa ka ba ngadile tiro.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Template:Kgalagadi District Template:Capitals of Districts of Botswana
Template:Botswana largest cities
Coordinates: 26°1′12″S 22°24′20″E / 26.02000°S 22.40556°E
[[Category: Mafelo a a nang le batho ba bantsi mo Botswana]]


text:
Dinanetiro tsa dipakathuto le mafelo a tsone le nako ya ditlhatlhobo tsa mo dikhamphaseng tse tharo tsa mo YBB di bontshiwa fano go go thusa le go arabela tshiamelo ya gago.
Dinanetiro tsa dipakathuto le mafelo a tsone le nako ya ditlhatlhobo tsa mo dikhamphaseng tse tharo tsa mo YBB di bontshiwa fano go go thusa le go arabela tshiamelo ya gago.
Khamphase ya Mafikeng
Khamphase ya Potchefstroom
Khamphase ya Khutlotharo ya Lekwa
Dinanetiro tse dingwe di ka tsaya nako e telele go tlhagelela go na le tse dingwe go laisiwa.
Ela tlhoko gore dinanetiro tsa ditlhatlhobo di bopiwa dikgwedi tse pedi kampo tse tharo pele ga nako eo mme e ka tlhagelela fela pele ga nako eo. Dinanetiro tse di ka bonwa e le tsa semmuso dibeke tse nne pele ga tlhatlhobo e e rileng.
Ikopantse le motlhatlheledi wa gago ka dipotso.


text:
News
[ 1-10 OF 2968 ]
-
Banni ba ngongorega ka ofisi ya dituelo
-
Tirisano e a fokolaBa twantsho borukutlhi kwa Nshakashogwe mo kgaolong-potlana ya Tutume ba supile fa tirisano mmogo mo...
-
Malome konokono ya mereroSeabe sa ga malome ga se sa tlotlomadiwa jaaka mo malobeng. Bo malome ke batho ba...
-
Boipelego bo tokafatsa matsheloKgosi Wilson Mothowetsho wa Senete mo kgaolong-potlana ya Tutume a re Batswana ba tshwanetse go...
-
Batshu o lekola badiri kwa Selebi Phikwe
-
Seemo se a nametsa kwa BMCMoanamisa mafoko wa matlhabelo a Botswana (Botswana Meat Commission, BMC) Rre Brian Dioka a re...
-
Majalwa a mo malwapeng ga a robatse kgosiKgosi Brown Tshosa wa kgotla ya Marope kwa Tutume o tlhalositse fa a sa itumedisiwe...
-
Legal Aid e imolola Batswana merwaloLegal Aid Botswana (LAB) e ikemiseditse go dira tsotlhe mo thateng ya yone go lekalekanya...
-
Maiteko a go koba ditlou a tsweletseMogolwane mo lephataneng la diphologolo kwa Serowe, Rre Thatayaone Tshekiso, a re maiteko a go...
-
Ba Phephenyane ba lela ka ditsha
Today event
No Event Present..
Upcoming events
- Global Road Safety Week
May 04, 2015
- Orange Letlhafula
May 09, 2015
- Khawa Dune Challenge & Cultural Festival
May 14, 2015
Main Links
Networks
Social Network
Useful Links
Services


text: 6 Foo Solomone a re:+ “Jehofa ka boene o rile o ne a tla nna mo letobong le lentshontsho;+2 mme fa e le nna, ke go agetse ntlo ya bonno jo bo kwa godimo+ le lefelo le le tlhomameng gore o nne mo go lone ka bosakhutleng.”+3 Foo kgosi ya retolola sefatlhego sa yone mme ya simolola go segofatsa+ phuthego yotlhe ya Iseraele, fa phuthego yotlhe ya Iseraele e ne e eme ka dinao.+4 Mme ya tswelela ya re: “A go bakwe Jehofa Modimo wa Iseraele,+ yo o buileng ka molomo wa gagwe le Dafide rre+ le yo o diragaditseng+ ka diatla tsa gagwe, a re,5 ‘Go tloga mo letsatsing le ke ntshitseng batho ba me kwa lefatsheng la Egepeto ka lone ga ke a tlhopha motse mo ditsong tsotlhe tsa Iseraele gore ke agele leina+ la me ntlo gore le nne mo go one, e bile ga ke a tlhopha motho gore a nne moeteledipele wa batho ba me ba Iseraele.+6 Mme ke tla tlhopha Jerusalema+ gore leina la me le nne kwa go yone, e bile ke tla tlhopha Dafide gore a okamele batho ba me ba Iseraele.’+7 Mme pelo ya ga Dafide rre e ne ya rata thata go agela leina la ga Jehofa Modimo wa Iseraele ntlo.+8 Mme Jehofa a raya Dafide rre a re, ‘Ka lebaka la gore pelo ya gago e ratile thata go agela leina la me ntlo, o dirile sentle ka gonne pelo ya gago e ne e rata thata.+9 Mme fela wena ka bowena ga o na go aga ntlo,+ mme morwao yo o tswang mo lothekeng lwa gago ke ene yo o tla agelang leina la me ntlo.’+10 Mme Jehofa o ne a diragatsa lefoko+ la gagwe le a neng a le buile, gore ke tle ke eme mo boemong jwa ga Dafide rre+ mme ke nne mo setulong sa bogosi+ sa Iseraele, fela jaaka Jehofa a ne a buile,+ le gore ke tle ke agele leina la ga Jehofa Modimo wa Iseraele ntlo,+11 le gore ke beye Letlole+ gone kwa kgolagano ya ga Jehofa e leng teng e a neng a e dira le bomorwa Iseraele.”+12 Mme a ema fa pele ga sebeso sa ga Jehofa fa pele ga phuthego yotlhe ya Iseraele,+ mme jaanong a otlolola magofi.+13 (Gonne Solomone o ne a dirile serala+ sa kgotlho mme a se baya fa gare ga kagelelo.+ Boleele jwa sone e ne e le dikubita di le tlhano, mme boatlhamo jwa sone dikubita di le tlhano, bogodimo jwa sone dikubita di le tharo; mme a nna a eme mo godimo ga sone.) Mme a khubama+ ka mangole fa pele ga phuthego yotlhe ya Iseraele a ba a otlololela magofi a gagwe kwa magodimong.+14 Mme a re: “Jehofa Modimo wa Iseraele,+ ga go na Modimo yo o tshwanang le wena+ kwa magodimong kgotsa mo lefatsheng, yo o bolokang kgolagano+ le bopelonomi jwa lorato mo batlhankeng ba gago ba ba tsamayang fa pele ga gago ka pelo+ yotlhe ya bone;15 wena yo o neng wa direla motlhanka wa gago, e bong Dafide rre, se o se mo solofeditseng,+ mo o neng wa dira tsholofetso ka molomo wa gago, mme o e diragaditse ka seatla sa gago jaaka mo letsatsing leno.+16 Mme jaanong, wena Jehofa Modimo wa Iseraele, direla motlhanka wa gago Dafide rre se o se mo solofeditseng, o re, ‘Ga go na go kgaolwa monna ope wa gago fa pele ga me gore a se ka a nna mo setulong sa bogosi sa Iseraele,+ fa fela bomorwao+ ba ka tlhokomela tsela ya bone ka go tsamaya mo molaong+ wa me, fela jaaka o tsamaile fa pele ga me.’+17 Mme jaanong, wena Jehofa Modimo wa Iseraele,+ a tsholofetso+ ya gago e o e solofeditseng motlhanka wa gago Dafide e nne e e ikanyegang.+18 “A mme ruri Modimo o tla nna le batho mo lefatsheng?+ Bona! Legodimo, ee, legodimo la magodimo, lone le ka se go tshole;+ mme a bo ntlo eno e ke e agileng e le nnye jang ne!+19 Mme o retologele kwa thapelong ya motlhanka+ wa gago le kwa kopong ya gagwe ya gore a utlwelwe botlhoko,+ wena Jehofa Modimo wa me, ka go reetsa selelo+ sa go kopa ka tlhoafalo le thapelo e motlhanka wa gago a e rapelang fa pele ga gago,+20 gore matlho a gago a bulegele+ ntlo eno motshegare le bosigo, kwa lefelong le o neng wa re o tla baya leina+ la gago kwa go lone, ka go reetsa thapelo e motlhanka wa gago a e rapelang mo lefelong+ leno.21 Mme o reetse dikopo tse di tlhoafetseng tsa motlhanka+ wa gago le tsa batho ba gago ba Iseraele fa ba rapela mo lefelong+ leno, gore wena ka bowena o utlwe o le mo lefelong la gago la bonno, kwa magodimong;+ o utlwe mme o itshwarele.+22 “Fa motho a leofela mongwe ka ene+ mme tota a mo hutsa go mo dira gore a lebanwe+ ke phutso, mme a bo a hutsega fa pele ga sebeso sa gago mo ntlong eno,+23 foo e kete wena ka bowena o ka utlwa o le kwa magodimong,+ mme o tseye kgato+ o atlhole batlhanka ba gago gore o duele moikepi ka go baya tsela ya gagwe mo tlhogong+ ya gagwe le ka go bolela yo o siameng e le yo o siameng+ ka go mo naya go ya ka tshiamo+ ya gagwe.24 “Mme fa batho ba gago ba Iseraele ba fenngwa fa pele ga mmaba+ ka ntlha ya gore ba ne ba ntse ba go leofela,+ mme ba boa+ ba baka leina+ la gago ba bo ba rapela+ ba kopa kutlwelobotlhoko fa pele ga gago mo ntlong eno,+25 foo e kete o ka utlwa o le kwa magodimong,+ mme o itshwarele+ boleo jwa batho ba gago ba Iseraele o bo o ba busetse+ mo lefatsheng le o neng wa le naya bone le borraabonemogologolwane.+26 “Fa magodimo a tswetswe gore go se ka ga nna le pula epe+ ka ntlha ya gore ba ne ba tswelela ba go leofela,+ mme ba rapela mo lefelong+ leno le go baka leina la gago mme ba boa ka morago mo boleong jwa bone ka gonne o ne wa nna wa ba bogisa,+27 foo e kete o ka utlwa o le kwa magodimong, mme o itshwarele boleo jwa batlhanka ba gago, le jwa batho ba gago ba Iseraele, ka gonne o ba ruta+ tsela+ e e molemo e ba tshwanetseng go tsamaya mo go yone; mme o tlise pula+ mo lefatsheng la gago le o le neileng batho ba gago gore ba le rue boswa.+28 “Fa go ka direga gore go nne le leuba+ mo lefatsheng, fa go ka direga gore go nne le bolwetse jwa leroborobo,+ fa go ka direga gore go nne le mogote+ le mouta,+ tsie+ le mafele;+ fa go ka direga gore baba+ ba bone ba ba dikanyetse mo lefatsheng la dikgoro+ tsa bone—sebetso sa mofuta ope le botlhoko+ jwa mofuta ope—29 thapelo+ le fa e le efe, kopo le fa e le efe ya go utlwelwa botlhoko+ e e ka nnang ya dirwa ke motho ope kgotsa ke batho botlhe ba gago ba Iseraele,+ ka gonne mongwe le mongwe wa bone a itse sebetso+ sa gagwe le botlhoko jwa gagwe; fa a otlololela ntlo+ eno magofi a gagwe,30 e kete o ka utlwa o le kwa magodimong, lefelo la gago la bonno,+ mme o itshwarele+ le go naya mongwe le mongwe go ya ka ditsela+ tsotlhe tsa gagwe, ka gonne o itse pelo+ ya gagwe (gonne wena ka bowena o le nosi o itse sentle pelo ya bomorwa batho);+31 ka boikaelelo jwa gore ba go boife+ ka go tsamaya mo ditseleng tsa gago malatsi otlhe a ba a tshelang mo godimo ga lefatshe le o le neileng borraaronamogologolwane.+32 “Gape le motswakwa yo e seng mongwe wa batho ba gago ba Iseraele+ yo o tswang kwa lefatsheng le le kgakala ka ntlha ya leina+ la gago le legolo le seatla+ sa gago se se nonofileng le lebogo+ la gago le le otlologileng, mme ruri ba tla ba bo ba rapela mo ntlong+ eno,33 foo e kete o ka reetsa o le kwa magodimong, kwa lefelong la gago le le tlhomameng la bonno,+ mme o dire go ya ka sotlhe se motswakwa a se go biletsang;+ gore ditšhaba tsotlhe tsa lefatshe di tle di itse leina+ la gago le go go boifa+ fela jaaka batho ba gago ba Iseraele ba dira, le gore ba itse gore leina la gago le bidiwa mo ntlong eno e ke e agileng.+34 “Fa go ka direga gore batho ba gago ba tswe ba ye go lwa+ le baba ba bone ka tsela e o ba romang+ ka yone, mme ba go rapela+ ba lebile ntlheng ya motse ono o o tlhophilweng ke wena le ntlo e ke e agetseng leina+ la gago,35 o utlwe thapelo ya bone o le kwa magodimong le kopo ya bone ya go utlwelwa botlhoko,+ mme o ba atlholele.+36 “Fa go ka direga gore ba go leofele+ (gonne ga go na motho ope yo o sa leofeng),+ o bo o ba tukela bogale le go ba tlogelela mmaba, batshwari ba bone ba bo ba ba isa botshwarwa kwa lefatsheng le le kgakala kgotsa le le gaufi;+37 mme ba bo ba itharabologelwa ba le kwa lefatsheng le ba isitsweng botshwarwa kwa go lone, ba bo ba boa ba kopa gore o ba utlwele botlhoko mo lefatsheng le ba leng batshwarwa+ mo go lone, ba re, ‘Re leofile,+ re fositse+ ra ba ra dira ka boikepo’;+38 mme ba boela kwa go wena ka pelo+ ya bone yotlhe le ka moya wa bone otlhe mo lefatsheng le ba leng batshwarwa+ ba bao ba neng ba ba isa botshwarwa, mme ba rapela ba lebile ntlheng ya lefatshe la bone le o neng wa le naya borraabonemogologolwane le motse o o tlhophilweng+ ke wena le ntlo e ke e agetseng leina+ la gago;39 gape o utlwe thapelo ya bone le dikopo tsa bone tsa go ba utlwela botlhoko+ o le kwa magodimong, kwa lefelong la gago le le tlhomameng la bonno,+ mme o ba atlholele+ o bo o itshwarele+ batho ba gago ba ba go leofetseng.40 “Jaanong wena Modimo wa me, tsweetswee, a matlho+ a gago a bulege le ditsebe+ tsa gago di reetse thapelo e e malebana le lefelo leno.41 Mme jaanong, a ko o nanoge+ wena Jehofa Modimo, o tsene mo boikhutsong+ jwa gago, wena le Letlole la nonofo+ ya gago. A baperesiti ba gago ka bobone, tlhe Jehofa Modimo, ba apare poloko, mme a batho ba gago ba ba ikanyegang ba ipele mo molemong.+42 Ao tlhe Jehofa Modimo, o se ka wa busa sefatlhego sa motlodiwa wa gago.+ A ko o gakologelwe bopelonomi jwa lorato mo go Dafide motlhanka+ wa gago.”


text: 6 “Elang tlhoko thata gore lo se ka lwa nna le mokgwa wa go dira tshiamo+ fa pele ga batho gore ba lo bone; go seng jalo ga lo na go bona maduo mo go Rraalona yo o kwa magodimong.2 Ka gone fa o simolola go aba dimpho tsa kutlwelobotlhoko,+ o se ka wa letsa terompeta+ kwa pele ga gago, fela jaaka baitimokanyi ba dira mo disinagogeng le mo mebileng, gore ba tle ba galalediwe ke batho. Ammaaruri ke a lo raya, Ba bona maduo a bone ka botlalo.3 Mme wena, fa o aba dimpho tsa kutlwelobotlhoko, a seatla sa gago sa molema se se ka sa itse se sa moja se se dirang,4 gore dimpho tsa gago tsa kutlwelobotlhoko di tle di nne mo sephiring; mme Rrago yo o lebileng mo sephiring o tla go duela.+5 “Gape, fa lo rapela, ga lo a tshwanela go nna jaaka baitimokanyi; ka gonne ba rata go rapela ba eme+ mo disinagogeng le mo dikhutlong tsa ditsela tse di atlhameng gore ba bonwe ke batho.+ Ammaaruri ke a lo raya, Ba bona maduo a bone ka botlalo.6 Le fa go ntse jalo, wena, fa o rapela, tsena mo phaposing+ ya gago mme, fa o sena go tswala setswalo sa gago, rapela Rrago yo o mo sephiring;+ mme Rrago yo o lebang mo sephiring o tla go duela.7 Fa o rapela, o se ka wa boaboeletsa dilo di le dingwe,+ fela jaaka batho ba ditšhaba ba dira, gonne ba ithaya ba re ba tla utlwiwa ka ntlha ya go dirisa ga bone mafoko a le mantsi.8 Jalo, lo se ka lwa nna jaaka bone, gonne Modimo Rraalona o itse dilo le fa e le dife tse lo di tlhokang+ le pele ga lo mo kopa.9 “Ka jalo, lo rapele ka tsela eno:+“‘Rraarona yo o kwa magodimong, a leina+ la gago le itshepisiwe.+10 A bogosi+ jwa gago bo tle. A thato+ ya gago e diragale le mo lefatsheng,+ jaaka kwa legodimong.11 Re fe gompieno senkgwe sa rona sa letsatsi+ leno;12 mme o re itshwarele melato ya rona, jaaka le rona re itshwaretse ba ba molato le rona.+13 Mme o se ka wa re tsenya mo thaelong,+ o re golole mo go yo o boikepo.’+14 “Gonne fa lo itshwarela batho ditlolo tsa bone, Rraalona wa selegodimo le ene o tla lo itshwarela;+15 mme fa lo sa itshwarele batho ditlolo tsa bone, le Rraalona ga a na go itshwarela ditlolo+ tsa lona.16 “Fa lo itima dijo,+ tlogelang go tlhonya difatlhego jaaka baitimokanyi, gonne ba se-nya difatlhego tsa bone gore ba tle ba bonale mo bathong gore ba itima dijo.+ Ammaaruri ke a lo raya, Ba bona maduo a bone ka botlalo.17 Mme wena, fa o itima dijo, tlotsa tlhogo ya gago o bo o tlhape sefatlhego sa gago,+18 gore o tle o bonale o itima dijo, e seng mo bathong, fa e se mo go Rrago yo o mo sephiring;+ mme Rrago yo o lebang mo sephiring o tla go duela.19 “Tlogelang go ipolokela matlotlo+ mo lefatsheng, mo motoutwane le ruse di jang gone, le mo magodu a thubang gone a ba a utswa.20 Go na le moo, ipolokeleng matlotlo kwa legodimong,+ kwa motoutwane le fa e le ruse di sa jeng+ gone, le kwa magodu a sa thubeng gone a ba a utswa.21 Gonne kwa letlotlo la gago le leng gone, le pelo ya gago e tla nna gone koo.22 “Lobone lwa mmele ke leitlho.+ Ka jalo, fa leitlho la gago le sa raraana, mmele otlhe wa gago o tla tlala lesedi;23 mme fa leitlho la gago le le boikepo,+ mmele otlhe wa gago o tla nna lefifi. Fa totatota lesedi le le leng mo go wena e le lefifi, a bo lefifi leo le le legolo jang ne!+24 “Ga go ope yo o ka nnang motlhanka wa beng ba babedi; gonne o tla tlhoa yo mongwe mme a rate yo mongwe,+ kgotsa o tla ngaparela yo mongwe mme a nyatse yo mongwe. Ga lo ka ke lwa nna batlhanka ba Modimo le ba Dikhumo.+25 “Ka lebaka leno ke lo raya ke re: Tlogelang go tlhobaela+ ka meya ya lona ka ga gore lo tla ja eng kgotsa lo tla nwa eng, kgotsa kaga mebele ya lona gore lo tla apara+ eng. A moya ga o botlhokwa go feta dijo le mmele go feta diaparo?+26 Lepang ka kelotlhoko dinonyane+ tsa legodimo, ka gonne ga di jale peo le gone ga di robe le gone ga di phuthele mo matlong a polokelo; le fa go ntse jalo Rraalona wa selegodimo o a di fepa. A ga lo botlhokwa go feta tsone?+27 Ke mang wa lona yo ka go tlhobaela a ka oketsang lobaka lwa botshelo jwa gagwe+ ka kubita e le nngwe?28 Gape, mo kgannyeng ya diaparo, ke ka ntlha yang fa lo tlhobaela? Ithuteng mo dithunyeng tsa masoma+ tsa legola, kafa di golang ka gone; ga di dire ka natla, le gone ga di otlhe;29 mme ke lo raya ke re le eleng Solomone+ mo kgalalelong yotlhe ya gagwe o ne a sa kgabe jaaka sengwe sa tseno.30 Jaanong, fa Modimo a apesa dimela tsa naga jalo, tse di leng gone gompieno mme ka moso di latlhelwa mo pesetsong, a go na le moo ga a na a apesa lona bogolo, lona ba lo nang le tumelo e potlana?+31 Jalo lo se ka le ka motlha lwa tlhobaela+ mme lwa re, ‘Re tla ja eng?’ kgotsa, ‘Re tla nwa eng?’ kgotsa, ‘Re tla apara eng?’32 Gonne dilo tseno tsotlhe ke dilo tse ditšhaba di di gwalalelang. Gonne Rraalona wa selegodimo o a itse gore lo tlhoka dilo tseno tsotlhe.+33 “Jalo, nnang lo batle pele bogosi le tshiamo ya gagwe,+ mme dilo tse dingwe tseno tsotlhe lo tla di okelediwa.+34 Jalo, lo se ka le ka motlha lwa tlhobaela kaga letsatsi le le latelang,+ gonne letsatsi le le latelang le tla nna le ditlhobaelo tsa lone. Letsatsi lengwe le lengwe le lekanwe ke bosula jwa lone.


text:
PHATWE 5, 2013 | UNITED STATES
Basupi ba Simolola go Aga Ntlokgolo e Ntšha ya Lefatshe Lotlhe kwa Warwick, New York
NEW YORK—Ka Mantaga, Phukwi 29, 2013, Basupi ba ga Jehofa ba ne ba simolola go aga ntlokgolo ya bone e ntšha ya lefatshe lotlhe kwa Warwick, New York fa balaodi ba lefelo leo ba sena go ba naya tetla ya go aga.
Ka Laboraro, Phukwi 17, Lephata le le Dirang Dipolane la Toropo ya Warwick le ne la naya Basupi tetla ya go dirisa polane ya bone ya ntlokgolo e ntšha, e leng tetla ya bofelo e e neng e tlhokega gore ba simolole go aga. Ba ne ba newa tetla eno morago ga dingwaga di le nnè ba sena go reka setsha kwa Warwick ka Phukwi 17, 2009. Morago ga gore Basupi ba newe tetla ya go aga ka Labotlhano, Phukwi 26, ba ne ba simolola go bereka mo setsheng le go epa motheo wa kago ka Mantaga, Phukwi 29.
Lephata la go dira dipolane le ne la naya Basupi tetla ya go aga ka gonne ba ikemiseditse go dirisa mofuta wa kago e go tla nnang motlhofo go e tlhokomela e bile e se kitla e nna kotsi mo tikologong. Ka sekai, maiteko a a dirwang a go sireletsa tikologo a akaretsa go dira legora le le tla thusang gore go se nne le mmu o o gogolegang le gape le tla thusang go sireletsa diphologolo tsa naga jaaka mabolobolo, gore di nne kgakala le lefelo leno la kago.
Mmueledi wa Basupi e bong Richard Devine a re: “Re itumelela go nna re bereka le balaodi ba toropo ya Warwick le go tswelela ka porojeke eno ya kago. Tetla e re e filweng ke lephata la go dira dipolane ke kgatelopele e kgolo malebana le go tlosa ntlokgolo ya lefatshe lotlhe kwa Brooklyn go e isa kwa Warwick.” Enrique Ford yo a leng mo komiting ya kago ya Basupi mmogo le Rre Devine a re: “Go bona tetla ya go aga ka Phukwi e ne e le selo sa ntlha se se botlhokwa se se neng se tla re thusa go fitlhelela mokgele wa rona wa go fetsa porojeke ya kago mo dingwageng di le nnè.”
Go tloga ka 1960 go fitlha ka 1987, International Nickel Company e ne e dirisetsa setsha seno ditiro tse di farologaneng, jaaka go nna ofisi ya botsamaisi le lefelo la go dira dipatlisiso le la dithibololo. Fa setsha seno se sena go nna dingwaga di le nnè se sa dirisiwe, King’s College e ne ya se reka ka boikaelelo jwa go se dira dikago tsa kholetšhe. Setsha seno ga se ise se ko se dirisiwe ka botlalo mme go fitlha ka 2009 fa Basupi ba ne ba se reka, se ne se na le dingwaga di feta masome a mabedi se sa dirisiwe.
Media Contact(s):
International: J. R. Brown, Office of Public Information, tel. +1 718 560 5000


text: 17 Jaanong ba tsaya loeto ba ralala Amfipolisa le Apolonia mme ba tla mo Thesalonika,+ koo go neng go na le sinagoge ya Bajuda gone.2 Jalo jaaka fa Paulo a tlhola a dira+ a tsena kwa go bone, mme ka bosabata ba le bararo a ba bontsha mabaka go tswa mo Dikwalong,+3 a tlhalosa e bile a ntsha bosupi ka go nopola gore go ne go tlhokega gore Keresete a boge+ le go tsoga mo baswing,+ a re: “Yono ke Keresete,+ Jesu yono yo ke lo mo itsiseng phatlalatsa.”4 Ka ntlha ya moo bangwe ba bone ba nna badumedi+ ba bo ba ikopanya le Paulo le Silase,+ le Bagerika ba le bantsi thata ba ba neng ba obamela Modimo mmogo le basadi ba bagolo ba bantsinyana.5 Mme Bajuda, ka ba ne ba fufega,+ ba itseela banna bangwe ba ba boikepo ba ditshwakga tsa kwa marekisetsong mme ba bopa segopa sa batho ba bo ba simolola go feretlha motse.+ Mme ba tlhasela ntlo ya ga Jasone+ ba bo ba batla gore ba ntshediwe kwa segopeng sa batho.6 E rile ba sa ba bone ba gogagogela Jasone le bakaulengwe bangwe kwa babusing ba motse, ba goa ba re: “Banna bano ba ba pitikolotseng+ lefatshe le le nang le banni ba gone le fano,7 mme Jasone o ba amogetse ka go ba tshola sentle. Banna bano botlhe ba ganetsa ditaelo+ tsa ga Kaesara, ba re go na le kgosi+ e nngwe, e bong Jesu.”8 Eleruri ba ne ba fudua boidiidi le babusi ba motse fa ba ne ba utlwa dilo tseno;9 mme fa ba sena go tsaya pele madi a go letela tsheko kwa ntle a a lekaneng mo go Jasone le ba bangwe, ba ba lesa ba tsamaya.10 Ka yone nako eo bakaulengwe ba romela Paulo le Silase kwa Berea bosigo,+ mme bano, ya re ba goroga, ba tsena mo sinagogeng ya Bajuda.11 Jaanong bone ba ne ba na le mogopolo o o bulegileng thata go gaisa ba ba kwa Thesalonika, gonne ba ne ba amogela lefoko ka mogopolo o o tlhagafetseng thata, ba tlhatlhoba+ Dikwalo+ ka kelotlhoko letsatsi le letsatsi gore a dilo tseno di ne di ntse jalo.+12 Jalo ba le bantsi ba bone ba ne ba nna badumedi, le basadi ba bantsinyana le banna ba Bagerika ba ba tseelwang kwa godimo+ ba ne ba dira jalo.13 Mme e rile Bajuda ba kwa Thesalonika ba utlwalela gore Paulo o ne a itsise lefoko la Modimo phatlalatsa le kwa Berea, ba tla le koo go tla go tlhotlheletsa+ le go fudua+ bontsintsi jwa batho.14 Go tswa foo bakaulengwe ba tshabisa Paulo ka yone nako eo go ya go fitlha kwa lewatleng;+ mme Silase le Timotheo ba sala koo.15 Le fa go ntse jalo, ba ba neng ba buledisa Paulo ba ne ba mo tlisa go tla go fitlha mo Athena mme, fa ba sena go amogela taelo ya gore Silase le Timotheo+ ba tle kwa go ene ka bonako jo bo kgonegang, ba tsamaya.16 Jaanong fa Paulo a ne a ntse a ba letetse kwa Athena, moya wa gagwe wa simolola go serega+ fa a bona gore motse o ne o tletse medingwana.17 Ka gone a simolola go bontshana mabaka le Bajuda+ mo sinagogeng le batho ba bangwe ba ba neng ba obamela Modimo mme letsatsi lengwe le lengwe mo marekisetsong+ a bontshana mabaka le ba go neng go direga gore ba bo ba le gone.18 Mme bangwe ba Baepikuria le borabotlhajana+ ba Basetoika ba simolola go tlotla le ene ba mo ganetsa, mme bangwe ba ne ba re: “Ke eng se mmalabadi yono a ratang go se bolela?”+ Ba bangwe ba re: “O bonala a le yo o itsiseng phatlalatsa medimo e sele.” Seno e ne e le ka gonne a ne a bolela dikgang tse di molemo tsa ga Jesu le tsogo ya baswi.+19 Jalo ba mo tshwara ba bo ba mo isa kwa Areopago, ba re: “A re ka itse gore thuto e ntšha+ eno e o e buwang ke eng?20 Gonne o tsenya dilo dingwe tse di sa tlwaelegang mo ditsebeng tsa rona. Jalo re eletsa go itse se dilo tseno di se kayang.”+21 Tota e bile, Baathena botlhe le batswakwa ba ba jakileng koo ba ne ba sa dirise nako ya bone ya boiketlo mo go sepe fa e se go bolela sengwe kgotsa go reetsa sengwe se sesha.22 Jaanong Paulo a ema mo gare ga Areopago+ mme a re:“Banna ba Athena, ke a bona gore mo dilong tsotlhe lo bonala lo boifa medimo+ thata go feta ba bangwe.23 Ka sekai, fa ke ne ke feta fano mme ke leba ka kelotlhoko dilo tsa lona tse di obamelwang ke ne ka bona le sebeso se mo go sone go neng go kwadilwe go twe ‘Go Modimo O o Sa Itsiweng.’ Jalo se lo se nayang boineelo jwa bomodimo lo sa se itse, ke sone se ke lo bolelelang ka sone.24 Modimo yo o neng a dira lefatshe le dilo tsotlhe tse di mo go lone, e re ka, jaaka Yono a ntse, e le Morena wa legodimo le lefatshe,+ ga a nne mo ditempeleng tse di dirilweng ka diatla,+25 le gone ga a direlwe ke diatla tsa motho jaaka e kete o ne a tlhoka sengwe,+ ka gonne ene ka boene o naya batho botlhe botshelo+ le mohemo+ le dilo tsotlhe.26 Mme o dirile setšhaba sengwe le sengwe+ sa batho go tswa mo mothong a le mongwe,+ gore ba nne mo godimo ga lefatshe lotlhe,+ mme o ne a baya dinako tse di tlhomilweng+ le melelwane e e tlhomilweng ya bonno jwa batho,+27 gore ba batle Modimo,+ fa ba ka apaapa ba mmatla mme ruri ba mmona,+ le mororo, tota, a se kgakala thata le mongwe le mongwe wa rona.28 Gonne ka ene re na le botshelo mme re a tshikhinyega e bile re gone,+ le eleng jaaka bangwe ba baboki+ gareng ga lona ba rile, ‘Gonne gape re lotsalo lwa gagwe.’29 “Jalo, ka re le lotsalo lwa Modimo,+ ga re a tshwanela go ithaya re re Yo e Leng Modimo+ o tshwana le gouta kgotsa selefera kgotsa leje, gore o tshwana le selo se se betlilweng ka botswerere le ka leano la motho.+30 Ke boammaaruri, Modimo o tlodisitse dinako tsa botlhokakitso+ jo bo ntseng jalo matlho, le fa go ntse jalo jaanong o bolelela batho gongwe le gongwe gore botlhe ba ikwatlhaye.+31 Ka gonne o tlhomile letsatsi le ka lone a ikaelelang go atlhola+ lefatshe le le nang le banni ka tshiamo ka monna yo a mo tlhomileng, e bile o tlhomamiseditse+ batho botlhe ka seno ka a mo tsositse mo baswing.”32 Ebu, e rile ba utlwa ka tsogo ya baswi, bangwe ba simolola go sotla,+ fa ba bangwe bone ba ne ba re: “Ruri re tla go utlwa kaga seno ka nako e nngwe.”33 Ka gone Paulo a tswa mo gare ga bone,34 mme banna bangwe ba ikopanya le ene mme ba nna badumedi, ba mo gare ga bone gape go neng go na le Dionisio, moatlhodi wa kgotlatshekelo ya Areopago,+ le mosadi yo o neng a bidiwa Damarise, le ba bangwe mo godimo ga bone.


text:
A lo Dumela Gore Bodumedi Jwa Lona ke Jone Fela Jwa Boammaaruri?
Motho yo o tlhoafaletseng bodumedi o tshwanetse go dumela gore bodumedi jo a bo tlhophileng bo amogelwa ke Modimo le Jesu. Fa go se jalo, tota o tla bo a nnelang leloko la bodumedi joo?
Jesu Keresete ga a ka a dumalana le kgopolo ya gore madumedi otlhe a tshwana le ditsela tse dintsi tse di isang polokong tsotlhe. Go na le moo, o ile a re: ‘
Kgoro e e isang botshelong e tshesane le tsela e pitlagane, mme ba ba e bonang ba mmalwa.’ (Mathaio 7:14) Basupi ba ga Jehofa ba dumela gore ba bone tsela eo. Go seng jalo ba ne ba tla senka bodumedi jo bongwe.


text:
Motsana wa Kopong
Kopong ke motsana o o mo kgaolong ya Kweneng mo Botswana. O dikhilomethara tse di masome a mabedi le botlhano go dikologa Gaborone, toropokgolo ya Botswana. Palo tsa batho di ne di le makgolokgolo a matlhano, makgolo a matlhano le masome a bosupa le motso mo palo bathong ya ngwaga wa 2001,mme se sa dira gore a nne mo legatong la borataro la nngwe ya metse e e metona mo Kweneng.[1]
Ditlhabololo di tlisiwa kwa motseng wa Kopong[baakanya | edit source]
Banni ba motse wa Kopong ba iteetse legofi dikago tsa motlobo wa dibuka tse di tlaa agiwang kwa motseng oo ke lekgotla lengwe la baithaopi go tswa kwa Amerika la Rothchild Foundation, tse di tlaa lopang madi a a fetang P540 000.Kgosi Michael Molefe wa motse oo, o supile boitumelo kwa phuthegong ya kgotla a amogela le go lekodisa mopalamente wa kgaolo ya Kweneng Botlhaba, Rre Moeng Pheto ka dingwe tsa dikgang tsa motse oo.O boletse fa ba setse ba bone setsha se dikago tseo di tlaa agiwang mo go sone, a ba a re ba solofela fa tshimolodiso ya dikago tseo e ka nna nako nngwe mo kgweding e e tlang.
Kgosi Molefe o kgothaditse batho ba motse oo go nna le seabe mo tirong eo, ka jaana dikago tseo e tlaa bo e le bontlha bongwe jwa ditlhabololo tse di tlaa tlotlomatsang motse wa bone.A re ba dumalane gore mongwe le mongwe mo motseng oo a ntshe P5 e le seabe sa gagwe.A re bana ba dikole le bone ba atlile thata mogopolo oo, le gore bangwe ba setse ba simolotse go ntsha P2.A re baithaopi bao gape ba boletse fa ba ba nnileng le seabe ba tlaa neelwa karata e le sesupo sa seabe mo kagong eo.E rile a ntsha la gagwe, Rre Pheto a re gantsi batho ba ikgatholosa mowa wa boipelego, ba lebala fa mokoduwe go tsoswa o o itekang.Rre Pheto le ene o kgothaditse batho ba motse oo go supa mowa wa tshwaragano, a re fa ba sa dire jalo seo se ka kgoba batho marapo.O boletse fa baithaopi bao ba setse ba agile dikago tsa mofuta oo tse di nang le maranyane a segompieno kwa motseng wa Mmankgodi.
Borukuthi mo motsaneng wa Kopong[baakanya | edit source]
Banni ba motse wa Kopong ba boletse fa ba tshwenngwa ke manweenwee a a ba tsietsang a ba tseela dikoko.Ba boletse jalo kwa phuthegong ya kgotla e e neng e biditswe ke mopalamente wa kgaolo ya Kweneng Botlhaba, Major General Moeng Pheto ka Laboraro.E rile fa ba tlhalosetsa mopalamente ba bolela fa go na le batho bangwe ba ba tsamayang mo kgaolong ba ikaya e le ba Twantsho Matlhoko a Leruo mme ba bolela fa go na le bolwetse bongwe jwa dikoko jo bo tlhagogileng.Banni ba boletse fa dirukutlhi tse di ba bolelela gore di laetswe go tla go bolaya dikoko tsotlhe mo motseng ba bo ba di tshuba.Ba ne ba tshwaela ba bolela gore dilalome tse di leka go timetsa motlhala ka go ba bolelela gore madi a phimolo dikeledi ke dipula tse tlhano (P5) mo kokong nngwe le nngwe.Mongwe wa batswasetlhabelo Mme Diile Motlanyana o ne a tlhalosa fa a utlwaletse ka maepantlo a ka podi ya tsela mme a batla a ganyaola dikoko tsa gagwe ntle le molato. A re o ne a nna sebete se molangwana ka a ne a se kile a utlwa ope wa bagolwane ba motse ba umaka kgang epe ka go tlhagoga ga bolwetse jwa dikoko. A re se se ne sa dira gore a bitse bana ba gagwe go tswa Gaborone a ba tlhagisa ka kgang e mme le bone ba ne ba gakgametse fela thata.
E rile a tswa la gagwe, Kgosi Michael Molefe a bolela fa mafoko ao a le maa mo ditsebeng tsa gagwe. O ne a tlhagisa banni ba motse gore borukutlhi bo tla ka methale e e farologaneng mme go botlhokwa gore sethaba se itlhokomele. O tsweletse ka go tlhalosa gore phetogo nngwe le nngwe e e tlang mo motseng e itsisiwe bagolwane ba motse gore ba e fitisetse kwa morafeng.A re batho bao ba dira borukutlhi ka jalo ba tshwanelwa ke go tseelwa dikgato tse di maleba.
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-02-10.
Template:Kweneng District Template:Botswana largest cities Coordinates: 24°28′7″S 25°53′32″E / 24.46861°S 25.89222°E[[Category: Mafelo a a nang le batho ba bantsi mo Botswana]]


text:
Motse wa Nata, Botswana
Nata ke motse o o mo kgaolong ya legare mo Botswana. O mo botlhaba jwa kgaolo, gape o direlwa ke kompone ya difofane ya Nata . Mo palong bathong ya ngwaga wa 2001 dipalo di ne dile makgolo a mabedi le masome a borobobedi. Motse wa Nata o ikaegile fa thoko ga noka ya Nata e e eledisetsang metsi a yone kwa Makgadikgadi Pans, lekadiba le nang le letswai le lentsi.
Borukuthi jwa Nata bo a oketsega[baakanya | edit source]
Batho ba motse wa Nata ba ikuetse mo go Motshwarelela Tona wa tsa Itshireletso Melao le Thokgamo Rre Edwin Batshu ka borukutlhi jo bo golang letsatsi le letsatsi.Ba buile jalo mo phuthegong ya kgotla bosheng, ba re ga ba robadiwe ke borukutlhi ja bana ba Nata.Erile ba tswelela banni ba re borukutlhi joo ke bogodu ja leruo, go thuba matlo gammogo le dititeo. Ba re ga go fete letsatsi go sa thujwa mo motseng.Modulasetilo wa komiti ya ditlhabololo tsa motse Rre Peter Senamolelo a re ba tlhaelelwa ke didirisiwa bogolo jang dikoloi tsa sepodisi,a tlatsa ka gore mapodisi jaanong ba dirisa dikoloi tsa maphata a mangwe mme go dia ditiro tse dingwe tsa puso.Rre Senamolelo a re kwa Nata Sanctuary, batho ba kgaola terata go tlhatlhela dikgomo mo teng go di tshuba dinaka, a tlatsa ka gore batho ba utswa leruo ka dipitse.Rre Buti Mphotho o ngongoregile ka tlhaelo ya mapodisi mo motseng, a re ga go na itshireletso.Mme Kutlobotlhoko Seitatolo o boletse gore ga a robadiwe ke dirukutlhi tse di nnang fela kwa ga gagwe.A re o tshelela mo letshogong ka dirukutlhi tse di a tshwarwa,ka moso di bulelwe.Bangwe ba ditlhopha (cluster) tsa twantsho borukutlhi ba ne ba kopa tona go ba fa dipitse go lwantsha borukutlhi ka tsone,ba re ga ba kgone go lwantsha dilalome tse di tsamayang ka dipitse di utswa leruo mme bone ba tsamaya ka dikoloi, jaanong ba re go botoka gore ba fiwe dipitse.Ba kopile gape go fiwa kapari ya ma- clusters ba re batho ga ba ba tsee tsia ka ba sena paka.E rile a araba mangwe a matshwenyego a bone Rre Batshu a re Motswana mongwe le mongwe o tshwanetse go nna le seabe mo pusong, a tlatsa ka gore megopolo e e tswang mo Batswaneng ke yone bogakolodi jwa boeteldipele.Rre Batshu a re tsamaiso ya lephata la gagwe ke go lekola melelwane gore Batswana botlhe ba sireletsege.O kgothaditse batho ba Nata go lwantsha borukutlhi ba bo pataganetse. O kopile kgosi, mapodisi le morafe go dirisa lenaneo la ntebele ke go lebele go lwantsha borukutlhi.
O ka tsibogela[baakanya | edit source]
Dipadi tse dingwe[baakanya | edit source]
Template:Botswana largest cities
Coordinates: 20°12′38″S 26°10′50″E / 20.21056°S 26.18056°E


text:
SETLHOGO SA KA FA NTLE | GORENG BATHO BA BA MOLEMO BA DIRAGALELWA KE DILO TSE DI BOSULA?
Se Modimo a Tla se Dirang ka Bosula
Baebele e re bolelela ka tsela e e utlwalang ka se Jehofa le Morwaawe e bong Jesu Keresete ba tla se dirang ka pogo e e bakilweng ke Satane Diabolo. Baebele ya re: “Morwa Modimo [Jesu] o ne a bonadiwa ka boikaelelo jono, e leng, go senya ditiro tsa ga Diabolo.” (1 Johane 3:8) Tsamaiso eno ya dilo e e tletseng bogagapa, letlhoo le ditiro tse di boikepo e tla fedisiwa. Jesu o solofetsa gore “mmusi wa lefatshe leno” e bong Satane Diabolo, “o tla latlhelwa kwa ntle.” (Johane 12:31) E re ka tlhotlheletso ya ga Satane e tla bo e seyo, lefatshe le lesha la tshiamo le tla nna gone mme lefatshe leno le tla nna lefelo le le nang le kagiso.—2 Petere 3:13.
Go tweng ka batho ba ba ditlhogo di thata ba ba ganang go fetola ditsela tsa bone e bile ba tatalalela go dira dilo tse di bosula? Akanya ka tsholofetso eno e e utlwalang: “Bathokgami ke bone ba ba tla agang mo lefatsheng, mme ba ba se nang molato ke bone ba ba tla salang mo go lone. Fa e le baikepi bone, ba tla kgaolwa mo lefatsheng; mme maferefere one, a tla kumolwa mo go lone.” (Diane 2:21, 22) Go tla bo go se na tlhotlheletso ya batho ba ba boikepo. Mo maemong ao a a nang le kagiso, batho ba ba boikobo ba tla gololwa ka bonya ka bonya mo bosaitekanelang jo ba bo ruileng.—Baroma 6:17, 18; 8:21.
Modimo o tla fedisa jang bosula mo lefatsheng leo le lesha? Ka go se tseele batho mpho ya kgololesego ya go itlhophela le go dira gore batho ba bereke jaaka diroboto. Go na le moo, o tla ruta batho ba ba boikobo ditsela tsa gagwe, a ba thusa gore ba tlogele dikakanyo le ditiro tsa bone tse di kotsi.
Modimo o tla fedisa dilo tsotlhe tse di bakang pogo
Modimo o tla dira eng ka masetlapelo a a sa lebelelwang? O solofeditse gore go ise go ye kae Bogosi jwa gagwe bo tla laola lefatshe. Kgosi ya Bogosi joo e Modimo a e tlhomileng ke Jesu Keresete, yo o nang le maatla a go fodisa balwetse. (Mathaio 14:14) Gape Jesu o na le maatla a go laola maatla a tlholego. (Mareko 4:35-41) Ka jalo, go tla bo go sa tlhole go na le pogo e e bakiwang ke “motlha le tiragalo e e sa bonelwang pele.” (Moreri 9:11) Mo pusong ya ga Keresete, batho ga ba kitla ba welwa ke masetlapelo.—Diane 1:33.
Go tweng ka batho ba le dimilione ba ba se nang molato ba ba suleng setlhogo? Nakwana pele ga Jesu a sena go tsosa tsala ya gagwe e bong Lasaro, o ne a re: “Ke nna tsogo le botshelo.” (Johane 11:25) Eleruri, Jesu o na le maatla a go tsosa baswi kgotsa go dira gore batho ba ba suleng ba tshele gape!
Fa e le gore o kgatlhegela go tshela mo lefatsheng le dilo tse di bosula di ka se diragaleleng batho ba ba molemo, ke ka ntlha yang fa o sa go dire maikaelelo a gago go ithuta mo go oketsegileng ka Modimo wa boammaaruri le ka maikaelelo a gagwe ka go ithuta Baebele? Basupi ba ga Jehofa ba ba mo lefelong la lona ba tla itumelela go go thusa gore o nne le kitso eo. Re itumelela go go laletsa gore o ikgolaganye le bone kgotsa o kwalele bagatisi ba makasine ono.


text:
Template:Languages
Toropo e e thusiwa ke ba dipagamo tsa difofane mo Kasane.
Ditlamelo[baakanya | edit source]
Kasane o nale mafelo a bothibelelo le a borobalo (aa itebagantse le kgwebo ya maroko le go bona diphologolo). Mafelo a a neela mesepele ya go ya mafelong a diphologolo a Chobe malatsi otlhe, le go tsamaya ka mekoro mo nokeng ya Chobe.[1]
Kasane o nale mabentlele aa beeletsang madi a Barclays, First National, Stanbic le Standard Chartered le kwa go tsewang madi ka bofefo ka tiriso ya maranyane a ATM.
Dipadi[baakanya | edit source]
Dikgoge tsa kwa ntle[baakanya | edit source]
Template:Commonscat-inline Template:Botswana largest citiestn:Kasane